הוועדה לביטחון לאומי, כנסת 25, פרוטוקול מספר 75, 2023-09-06 00:00

צביקה פוגל: תודה רבה לכל מי שטרח לקחת חלק בדיון החשוב הזה

צביקה פוגל:  מעבר לעובדה שהייתי ראש מועצה ממונה ביישוב בטובא זנגריה במשך כמעט חמש שנים, ואני מכיר קצת את התהליך של לפני בחירות, וזה הדבר שמאוד נצרב בזיכרוני, אז נעשתה אליי גם פנייה של פורום המנכ"לים של ראשי הרשויות, עם בקשה לקיים דיון על מה שקורה לקראת הבחירות

צביקה פוגל:  עכשיו, אני עושה את כל הפתיח הזה ומציין אותו, מכיוון שאנחנו נמצאים בתקופה לא פשוטה

צביקה פוגל:  אנחנו כבר חובקים את המספר 170 נרצחים בחברה הערבית, וזה לא משהו שקל לחיות איתו

צביקה פוגל:       אבל זה לא הדיון

צביקה פוגל:  הדיון הוא על מה שקורה כרגע לקראת הבחירות אל מול הרשויות המוניציפליות, לקראת הבחירות המוניציפליות

צביקה פוגל:  שם להבנתי, הולך וגובר המתח וטומן בחובו פוטנציאל אולי עד כדי רצח

צביקה פוגל:  יש כאלה שאומרים שאנחנו כבר אחרי

צביקה פוגל:  אז הדיון הזה יתמקד בנושא של איך אנחנו מונעים מארגוני הפשיעה ומארגונים אחרים, או מכל מי שטומן את ידו בצלחות הדמים האלה, לפעול ולנצל את החודשיים הקרובים לקראת הבחירות בלבצע את זממנו

צביקה פוגל:  זו המטרה של הדיון, איך מונעים את זה

צביקה פוגל:  על הדברים האחרים עוד נקיים דיונים נוספים, אין שום ספק

צביקה פוגל:  אבל זה הנושא שכרגע עומד בראש מעייניי, ולכן ביקשתי לקיים את הדיון הזה, ואני שמח שגם המשטרה נענתה ושלחה לפה חבורה מכובדת מאוד של מפקדים, שיוכלו להתמודד עם השאלות ועם התופעות הקיימות, ואפילו עם פתרונות לאיזה כיוונים נכון ללכת

צביקה פוגל:       אני שמח לראות פה רבים מחבריי, חברי הכנסת

אחמד טיבי: המפכ"ל יגיע?      

צביקה פוגל: המפכ"ל, לפחות להבנתי, נכון לרגע זה, לא

צביקה פוגל:  אנחנו קצת נשנה את הסדר

אפרת רייטן: אנחנו שמענו שהשר הורה לו לא להגיע

אפרת רייטן:  זה נכון?      

צביקה פוגל: אם זה היה תלוי בשר, המפכ"ל היה מגיע

ניצן טייבר: אנחנו לא מכירים הנחייה כזו

צביקה פוגל: לא, לא, ברור

צביקה פוגל:  הכל בסדר

צביקה פוגל:  אנחנו נשנה קצת את הסדר, בדרך כלל אנחנו פותחים דיון כזה במילות פתיחה של חברי הכנסת

צביקה פוגל:  אני אבקש מחברי הכנסת חבריי להיות קצת סבלניים

צביקה פוגל:  אנחנו נפתח קצת עם נתונים של הממ"מ, נאפשר אחרי זה לראש עיריית אום אל פאחם לדבר בווידאו, ומיד אחרי זה נאפשר לחברי הכנסת לומר את מילות הפתיחה

צביקה פוגל:  רשמתי את כולכם, כולכם תקבלו אפשרות לומר מילות פתיחה

צביקה פוגל:       אני רק מזכיר, המטרה שלנו היא משותפת, לראות איך אנחנו מתכוננים לבחירות הקרובות ולמנוע את מה שקורה, כך שאם אנחנו ניקח את הזמן מהדוברים האחרים, לא יישאר זמן, וב- 16:45 אני חייב לסיים

צביקה פוגל:  אז אנחנו נתחיל, נורית בבקשה

נורית יכימוביץ' כהן: צהריים טובים, תודה רבה

נורית יכימוביץ' כהן:  נורית, ראש תחום ביטחון פנים במרכז המחקר והמידע של הכנסת

נורית יכימוביץ' כהן:  יו"ר הוועדה ביקש מאיתנו לספק נתונים על ראשי רשויות מקומיות מאוימים בשנים האחרונות

נורית יכימוביץ' כהן:  בשנת 2020 כתבנו מסמך קודם, המטרה של המסמך הזה הייתה לעדכן אותם, וכדי לעמוד על הקשר בין עניין הבחירות לבין ראשי הרשויות המאוימים, ביקשנו מהמשטרה הפעם נתונים משנת 2017 עד היום

נורית יכימוביץ' כהן:  בתשובת המשטרה נמסר לנו שבגלל קוצר הזמן להכנת הנתונים, הם בעצם בוחרים להתמקד בשלוש מהשנים האלו, והשנים שנבחרו להעברת נתונים, הן 2018 שהייתה שנת בחירות, 2022 שזו בעצם השנה שעברה שלא הייתה שנת בחירות, והשנה הזו שהיא שוב שנת בחירות, אבל בעצם מדובר פה בנתונים חלקיים, כי אנחנו רק בתחילת ספטמבר

נורית יכימוביץ' כהן:  אז קודם כל זה לא כל חודשי השנה, ובנוסף לזה הבחירות הן רק בעוד חודשיים, כך שייתכן שחלק מהאפקט עדיין לפנינו

נורית יכימוביץ' כהן:       אנחנו כן יכולים להגיד מנתוני המסמך הקודם, שבין שנת 2017-2018 הייתה עלייה במספר ראשי הרשויות המאוימים

נורית יכימוביץ' כהן:  לפי הנתונים שהעבירו לנו הפעם, ב-2018 היו 63 ראשי רשויות מאוימים

נורית יכימוביץ' כהן:  זה נתונים של מדור מאוימים במשטרה

נורית יכימוביץ' כהן:  בשנת 2022 היו קצת פחות, 53

נורית יכימוביץ' כהן:  והשנה עד תחילת ספטמבר, בעצם עד שלשום, כבר היו רשומים 50 ראשי רשויות מאוימים

נורית יכימוביץ' כהן:  שוב, ייתכן שהתמונה הזו תשתנה ככל שתתקדם השנה וככל שנתקרב לבחירות, אנחנו לא יכולים לדעת מראש אם יהיו יותר או פחות

נורית יכימוביץ' כהן:       מה שכן אנחנו יכולים לדעת, זה שבחלוקה לערבים ויהודים מבחינת הרשויות, אנחנו יכולים להגיד שיש ייצוג יתר לרשויות מקומיות ערביות בהיבט של ראשי רשויות מאוימים, כאשר בכל אחת מהשנים שעליהן יש לנו נתונים, יותר מ-50% מהמאוימים היו ראשי רשויות ערביות

נורית יכימוביץ' כהן:  מדובר על סדר גודל של בין 53-58% מראשי הרשויות המאוימים, שהם מרשויות ערביות, וזה בזמן שרק שליש מראשי הרשויות בישראל הם שייכים לחברה הערבית

נורית יכימוביץ' כהן:  אז יש לנו כאן ייצוג יתר

נורית יכימוביץ' כהן:       דבר נוסף שאולי גם קצת מתכתב עם הנושא של רשויות ערביות, זה בעצם חלוקה לפי מחוזות, כאשר מחוז הצפון נמצא במקום הראשון לרעה

מירב בן ארי: הוא מוביל כל השנים האלה, גם 2018, גם 2022, גם 2023

נורית יכימוביץ' כהן: נכון, לאורך כל השנים

נורית יכימוביץ' כהן:  בסך כל השנים 36% מראשי הרשויות המאוימים נמצאים במחוז הצפון, ו-20% נמצאים במחוז חוף, שלמי שמכיר את מפת מחוזות המשטרה, זה גם מחוז צפוני רק יותר מערבה

נורית יכימוביץ' כהן:  זה בערך מחדרה עד גבול הצפון, כך שבעצם אזור הצפון מכיל 56% מראשי הרשויות שהם רשומים כמאוימים במדור מאוימים של המשטרה

נורית יכימוביץ' כהן:  ושוב נזכיר, שרוב הרשויות המקומיות הערביות נמצאות באזור הצפון

נורית יכימוביץ' כהן:       לגבי מה המדינה עושה, אז עוד מעט כנראה המשטרה תגיד לנו את הצד שלה

נורית יכימוביץ' כהן:  לנו מבחינת נתונים, יש נתונים על הסיוע שמשרד הפנים נותן לצורך אבטחת ראשי רשויות מאוימים

נורית יכימוביץ' כהן:  הסיוע הזה מעוגן בפקודת העיריות וגם בנוהל של משרד הפנים

נורית יכימוביץ' כהן:  שניהם ביחד בעצם קובעים קריטריונים ואת סדר הפעולות שצריך לבצע כדי לקבל את הסיוע, כאשר כאן אנחנו רואים, אם מסתכלים משנת 2018 עד היום, אנחנו רואים שבשנים הראשונות יש עלייה

נורית יכימוביץ' כהן:  רק אני אזכיר שבין הקריטריונים למתן הסיוע התקציבי, אפשר למנות בעיקר את אשכול חברתי-כלכלי 1-6 לפי הסיווג של למ"ס, ולכן מספר הרשויות שיקבלו סיוע הוא לא כמו מספר הרשויות שבהן יש ראש רשות מאוים, הוא יהיה קטן יותר

נורית יכימוביץ' כהן:  לא כל רשויות מקבלות סיוע

חמד עמאר: אבל רוב הרשויות הערביות יקבלו

נורית יכימוביץ' כהן: רוב הרשויות הערביות נמצאות באשכול 6 ומטה

נורית יכימוביץ' כהן:  אז משנת 2018 לשנת 2020, אנחנו רואים עלייה של כמעט פי שלוש, משש רשויות שמקבלות סיוע ל-17

נורית יכימוביץ' כהן:  כאן אני מדברת על רשויות יהודיות וערביות יחד

נורית יכימוביץ' כהן:  ומשנת 2021, התחילה ירידה במספר הרשויות שקיבלו סיוע, וכיום, לפחות עד סוף חודש יולי, אנחנו מדברים על שמונה רשויות שמקבלות סיוע

חמד עמאר: הרשויות שבע, ואחת יהודייה

נורית יכימוביץ' כהן: אז תכף נגיע להתפלגות לפי יהודים וערבים

נורית יכימוביץ' כהן:  רק אני אגיד, שבהתאם לעלייה והירידה האלה במספר הרשויות, גם השתתפות משרד הפנים קודם עלתה מ-2 מיליון בערך, ל-11 מיליון, ומאז ועד היום ההשתתפות יורדת

נורית יכימוביץ' כהן:  מה שבעצם מתוקצב לרשות המקומית, זה מאבטח וזקיף עבור ראש הראשות

נורית יכימוביץ' כהן:       אם אנחנו מסתכלים על התפלגות לרשויות יהודיות וערביות, אנחנו יכולים לראות שבכל אחת מהשנים יש הרבה יותר רשויות ערביות שמקבלות סיוע, מאשר רשויות יהודיות, וזה מתבטא גם בתקציב לרשויות ערביות שהוא יותר גדול

נורית יכימוביץ' כהן:  חשוב לציין שלא רק משרד הפנים משלם, אלא גם הרשויות המקומיות עצמן משלמות מתקציבן, וזה בעצם הולך על חשבון התקציב של הרשות המקומית, וזה גם בגלל ההשתתפות העצמית שנדרשת בנוהל כפונקציה של האשכול החברתי-כלכלי

מירב בן ארי: ככל שהאשכול נמוך יותר, המדינה משלמת יותר?      

נורית יכימוביץ' כהן: כן

נורית יכימוביץ' כהן:  אז זה נע בין 70-90% השתתפות לפי האשכול החברתי-כלכלי, אבל בסופו של דבר הרשויות המקומיות גם הן משלמות כסף, ובחישוב גס אפשר לומר שחלק מהרשויות המקומיות משלמות כמה מאות אלפי שקלים בשנה מתקציבן לטובת מימון האבטחה

עאידה תומא סלימאן: רק כדי להבין את הסטטיסטיקה, הסיוע והנוהל בעניין האבטחה הוא רק לראש הרשות או גם לבכירים?      

נורית יכימוביץ' כהן: אז אני גם אגיד, לא רק בכירים, גם בעלי תפקידים, יש לנו גם נתונים על סיוע יותר קטן שניתן לבעלי תפקידים

נורית יכימוביץ' כהן:  זה יכול להיות מהנדסים, מנהלי מחלקות, חבר מועצה באחת הרשויות, מנכ"לים

נורית יכימוביץ' כהן:  ורק הערה לסיום, שבעצם על הפרק עומדת, וזה לא כתוב במסמך, סוגיית האבטחה של המתמודדים לרשויות המקומיות

נורית יכימוביץ' כהן:  ראוי לשאול איך נעשית חלוקת התקציב או האחריות

נורית יכימוביץ' כהן:  אנחנו הבנו מדיון שהתקיים מוקדם יותר השבוע, שיש איזושהי התדיינות בין משרד הבל"מ לבין משרד הפנים, וזה לא סגור

נורית יכימוביץ' כהן:  תודה

צביקה פוגל: נהדר, תודה רבה

צביקה פוגל:  אנחנו נעבור ברשותכם לשמוע את ראש עיריית אום אל פאחם בשיחת זום

מחמיד סמיר: שלום אדוני היו"ר

מחמיד סמיר:  אני קודם כל אתחיל מגילוי נאות – אני לא מאוים ברוך השם

מחמיד סמיר:  אבל זה לא אומר כלום על מה שיהיה היום, מחר, מחרתיים

צביקה פוגל: תנסה להישאר אופטימי

מחמיד סמיר: אני אופטימי, מי שמכיר אותי יודע שאני אופטימי

מחמיד סמיר:  אנחנו נמצאים לפני הבחירות, בטח שיש פחד

מחמיד סמיר:  להגיד לך שאין פחד? יש פחד

מחמיד סמיר:  להגיד לך שאין אצל המשפחה הקרובה והרחוקה פחד? יש פחד, ולא משנה מי ראש הרשות ומי בעל התפקיד ברשות המקומית

מחמיד סמיר:       יש איומים ישירים ועקיפים של ארגונים על נבחרי ציבור

מחמיד סמיר:  אנחנו ראינו מנכ"ל נרצח, יורים על ראשי הרשויות

מחמיד סמיר:  רק שבוע שעבר ירו על ראש עיריית טמרה

מחמיד סמיר:  הדברים לא עולים בקנה אחד עם ההיגיון הישר, וההיגיון הישר אומר שמישהו צריך לתת ביטחון לאותם אנשים

מחמיד סמיר:       זו פגיעה קשה מאוד בדמוקרטיה

מחמיד סמיר:  אנחנו מדברים על פגיעה קשה מאוד מאוד בדמוקרטיה

מחמיד סמיר:  אני שמעתי את הנתונים כאן, מבחינתנו כוועד ראשי רשויות יש לנו נתונים על כמעט 40 ראש רשות מועמד ונבחר ציבור, ולצערי הרב אני אומר את זה כאן – האבטחה לא עוזרת

מחמיד סמיר:  צריך שהמשטרה תטפל באופן ממש מידי בתופעה

מחמיד סמיר:  יש הרגשה אצל רוב ראשי הרשויות, אצל נבחרי הציבור ואצל העובדים, שהמשטרה מזניחה אותם ולא נותנת את האבטחה הראויה להם כדי לשמור על חייהם, וגם על חיי הקרובים שלהם

מחמיד סמיר:  אתה אמרת שהיית בטובא זנגריה, אז תשב עם אוסאם ותשמע ממנו מה הרגשות שלו ואיך הוא מבטא את הדברים האלה, ואת הזעם שלו

מחמיד סמיר:       לכן, הלוואי והמשטרה תתן מענים לאותם אנשים

מחמיד סמיר:  אתה יודע מה? אני גם אמרתי למי שצריך להגיד את זה, לאותם שומרי סף, שהדברים האלה – אי שמירה על דמוקרטיה, זה הדבר הכי הכי הכי קריטי, כי בסופו של יום מי שיגיע להיות נבחר ציבור או אפילו עובד עירייה, הם אותם אנשים שלא אני ולא אתה, ולא אף אחד מהנוכחים רוצה לראות שם

מחמיד סמיר:  לכן אני אומר את הדברים האלה בהרבה כאב, הגיע הזמן לעשות מעשים, והמעשים לא נעשים עכשיו

מחמיד סמיר:  תודה

צביקה פוגל: תודה רבה לך, ההערות וההתייחסות שלך היו מאוד חשובות לפתיחת הדיון שלנו, באמת תודה רבה

צביקה פוגל:  חבריי, חברי הכנסת, יש פה הרבה, ואני רוצה לאפשר לכל אחד מכם לדבר, אז כל אחד מכם שייקח שלוש דקות ויישא את דברי הפתיחה שלו, ישאל את השאלות, הנושאים שנראים לו חשובים, כדי שנוכל לתת אחרי זה לגורמים האחרים להתייחס

צביקה פוגל:  חבריי הגברים תמתינו רגע, ליידיס פירסט

צביקה פוגל:  מירב בבקשה

מירב בן ארי: קודם כל אין לי בעיה שייתן לחמד, אבל תודה רבה ורפואה שלמה קודם כל לפני הכל, עברת תאונה לא פשוטה, הרבה בריאות

מירב בן ארי:  תראו, אי אפשר לנתק את מה שקורה בבחירות ממה שקורה בחברה הערבית

מירב בן ארי:  מי שיתייחס רק לבחירות ולא יתייחס לפשיעה כולה, הרי הוא עושה שקר בנפשו

מירב בן ארי:  כי בסוף, יש כאן אירוע מטלטל כל יום

מירב בן ארי:  כל יום

מירב בן ארי:  פעמיים ביום מדינת ישראל קמה לרצח בחברה הערבית

מירב בן ארי:  אלו נתונים דרמטיים שלא היו כאן, בוודאי שגם בממשלה שלנו היה, אבל שם התעסקנו בזה, הייתה תוכנית, שישה משרדים עסקו בזה, ישבו כל שבוע על המדוכה, ובאמת הצלחנו לא רק לבלום אלא גם להוריד את מספר הנרצחים

מירב בן ארי:  ולכן קודם כל צריך להתייחס לתמונה הכללית

מירב בן ארי:  עכשיו לעניין המועצה, ובגלל שאני רוצה לעמוד בזמנים שהקצבת

מירב בן ארי:       יש כאן אירוע שכשעשיתם הממ"מ, הכל היה מולי, זה נכון שהשווית ל-2018

מירב בן ארי:  כי בסוף לא דומה 2018 שהיא שנת בחירות מוניציפלית, לשנת 2022

מירב בן ארי:  וכבר עכשיו המספרים מטרידים עוד לפני שהגענו לאוקטובר

מירב בן ארי:  זאת אומרת, אנחנו הולכים לכאוס

מירב בן ארי:  אם אלה המספרים שמצאת עכשיו, עוד לפני שהגענו לבחירות, יש פה משהו שצריך לכולנו להבליט את כל מה שצריך בשביל לשים פה את מרכז הכובד

מירב בן ארי:  עכשיו, אי אפשר לצפות שרק המשטרה תנהל את האירוע הזה

מירב בן ארי:  אי אפשר

מירב בן ארי:  אני לא אומרת את זה בתור יו"ר הוועדה לשעבר, זה לא הגיוני

מירב בן ארי:  מי שבא ממשרד הפנים, אדוני היו"ר, צריך פה ממש סוג של שוויון בהתייחסות

מירב בן ארי:  זה יפה שהמשטרה הגיעה גם עם אנשים מכובדים שאני מכירה באופן אישי, והם אנשי מקצוע, ותודה שבאמת באתם לתת את העמדות שלכם, אבל זה לא יכול להיות רק משטרה

מירב בן ארי:  משרד הפנים צריך להסביר איך מתמודדים עם מועמדים

מירב בן ארי:  מילא שהוא ייתן את האבטחה רמה שיש לראש העיר

מירב בן ארי:       דיברנו כאן על אותם מנכ"לים, מהנדסים

מירב בן ארי:  מי ייתן את האבטחה לאנשים האלה? מי ייתן להם? אני לא אקרא, כי אין לי זמן

מירב בן ארי:  ירי לעבר ראש רשות כמו טמרה, זו פגיעה בסמל שלטון

צביקה פוגל: נכון

מירב בן ארי: פגיעה בסמל שלטון לכל דבר, ואני חושבת שיש כאן כמה משרדים

מירב בן ארי:  מילה אחרונה אני רוצה לומר

מירב בן ארי:  תראו, אני כמו שאתם יודעים, יום ולילה, גם אחרי סיום התפקיד בוועדה, עוסקת בביטחון פנים, מסייעת ליו"ר איפה שאני יכולה, אבל גם מותחת את הביקורת שלי האופוזיציונית על ההתנהלות בעיקר של השר

מירב בן ארי:       אני חושבת, וזה אתה צריך להעביר למי שנמצא

מירב בן ארי:  אם לא יהיה כאן לקראת בחירות אוקטובר התכנסות של כמה ראשי משרדים, שזה בל"מ, שזה משפטים, שזה בטח ובטח פנים, וכל אותם גורמים, אפילו משרד האוצר, כי צריך לתקצב גם את משרד הפנים על העניין הזה

מירב בן ארי:  אם לא יהיה כאן איזושהי קבוצה, שהחל מספטמבר-אוקטובר, תתכנס ותעסוק אך ורק בבחירות, אנחנו הולכים לקטסטרופה אמיתית של רצח ושל פגיעה בחיי אדם

מירב בן ארי:       טוב שכינסת את הדיון הזה בפגרה, הוא סופר דרמטי בעיניי, הוא סופר דחוף

מירב בן ארי:  אני חושבת שאחת המסקנות שהוועדה צריכה לצאת, מעבר לזה שנדבר כאן ונאמר, זה איזשהו גוף שייקח עליו את הבחירות המוניציפליות ברשויות

מירב בן ארי:  כי אם עכשיו הגעת ל-50 עוד לפני שהתחלנו את ספטמבר, המספרים יהיו גדולים, ואני מאוד מאוד מקווה אדוני היו"ר שתיקח את זה

מירב בן ארי:  אתה לא יכול רק אתה לעשות את זה, יש כאן משרדי ממשלה, זה התפקיד שלהם, וצריך לתת כמה יותר כוחות

מירב בן ארי:  אגב, הכוחות של מג"ב, ראיתי גם שהיום הצליחו לפצח באמצעות מעורבות שב"כ

מירב בן ארי:  צריך הרבה הרבה יותר כוחות כדי למנוע את הקטסטרופה של המועמדים

צביקה פוגל: תודה רבה מירב

צביקה פוגל:  רגע לפני שאנחנו עוברים לאפרת רייטן מרום, יש לנו פה חבר כנסת חדש

אחמד טיבי: אני מבין שאחרי הנשים, זה אני רופא נשים

צביקה פוגל: אתה יודע מה? הולך

צביקה פוגל:  אבל רק רציתי להכיר לכם את ירון לוי, היה סגן ראש עיריית בת ים, החליף את אורנה ברביבאי, כבר איחלתי לו בדיון הקודם הצלחה בכניסתו ובתפקידו, ועכשיו חברת הכנסת אפרת, שלוש דקות בבקשה

אפרת רייטן: תודה רבה

אפרת רייטן:  אני בעיקר רוצה להציף שאלות שככה העסיקו אותי, ולכן זה גם לא ייקח הרבה זמן, כי הנתונים הם קשים

אפרת רייטן:  כולנו גם פותחים את העיתונים, רואים אותם יום-יום, הולכים לביקורי ניחומים לא עלינו, והמצב הוא באמת מחריד

אפרת רייטן:  אני מבינה, א', שמונה כבר ביוני פרויקטור, הניצב יורם סופר

אפרת רייטן:  אז א', מה הוא עשה עד עכשיו, מה התוכניות, מה הכוונה, האם מישהו כאן הולך להציג אותם, דברים שנעשו, דברים שייעשו, האם יש לכם כוונה להציג את זה?      השאלה השנייה שרציתי לשאול, היא מה לגבי התקציבים? אני לא יודעת אם זה חלק מ-9 מיליארד שבעצם השר מאוד גאה בכך שהוא השיג למשטרה

אפרת רייטן:  אז האם במסגרת ה-9 מיליארד מוקצב כסף, תקציב, האם יש שם תקציב שמיועד ספציפית לעניין הזה, מהו? האם הוא צבוע ספציפית לעניין הזה, ונוכח הנתונים שעולים וגואים, ייתכן מאוד שצריך להגדיל גם את התקציב לזה

אפרת רייטן:  האם אתם ביקשתם, האם אתם דורשים, האם זה משהו שבא מהכיוון שלכם?      מעבר לזה, עלתה איזושהי הצעה, שאני חושבת שהיא ירדה מהר מאוד מן השולחן, אבל הייתה הצעה לדחות את הבחירות של הרשויות המקומיות בחברה הערבית, שזו בעיניי הצעה קטסטרופלית

חמד עמאר: מי הציע את ההצעה הזאת? לא שמעתי

עאידה תומא סלימאן: זה עלה בדיון באחת מהוועדות הממשלתיות

עאידה תומא סלימאן:  זה עלה בישיבת ממשלה, כמו להעביר את האריתראים מדרום תל אביב לצפון תל אביב

אפרת רייטן: לא חשוב, ברור לגמרי שההצעה הזאת היא קטסטרופלית, אבל בעיקר עצם זה שהיא עלתה, כמובן שהיא מעידה על חוסר אונים

אפרת רייטן:  איך ראיתי, ראיתי כל מיני כותרות 'חוסר שליטה', 'חוסר אונים', 'אובדן שליטה'

אפרת רייטן:  אני חושבת שצריך לתת לזה גם כן כמובן את המענה, וכמובן שאלת שאלות – אם אנחנו נמצאים היום במצב שבו יש 40 או 50 מאוימים, מה עושים כרגע בפועל שלא נגיע בעוד חודשיים לכפול, ל-80

אפרת רייטן:  איזו סיבה בעצם יש היום בפועל, שהמצב לא יילך ויחמיר? כי כל יום אנחנו שומעים על עוד ועוד, או שזה נגמר ברצח, או ניסיון לרצח

צביקה פוגל: תודה רבה חברת הכנסת אפרת רייטן מרום

צביקה פוגל:  חברת הכנסת עאידה תומא סלימאן

עאידה תומא סלימאן: זה באמת הולך לפי מגדר

אפרת רייטן: מאוד אוהבת את הרעיון החדש הזה של היו"ר, אני מציעה לאמץ את זה באופן קבוע

צביקה פוגל: אני מנסה כל הזמן לעשות דברים שונים, שלא ישעמם לכם אצלי בדיונים

צביקה פוגל:  בבקשה עאידה

עאידה תומא סלימאן: בפעם הראשונה ח"כ בכנסת ישראל, או יו"ר העיף אותי

עאידה תומא סלימאן:  לא הוציאו אותי מדיונים

צביקה פוגל: בבקשה

עאידה תומא סלימאן: טוב, זה יישמר בקורות חיים שלך כבוד היו"ר

עאידה תומא סלימאן:  למרות שאנחנו כאילו מנסים להתבדח אולי כדי קצת לצאת מהאווירה המאוד עכורה שאנחנו עוברים בימים האחרונים, ובחודשים האחרונים

עאידה תומא סלימאן:  אנחנו כבר גם בתחתית היום בזה שדיברתי על הפשיעה המשתוללת, ונכון אנחנו מדברים ויש חשיבות רבה לדבר על האיומים ועל הסכנות כלפי נבחרי ציבור וכלפי בכירים בשלטון המקומי, ובכל מיני תפקידים, אבל חשוב גם להזכיר שהאזרח הרגיל הערבי, גם כן מאוים

עאידה תומא סלימאן:  אם לדייק, כולנו מטרות ניידות בימים האלה

עאידה תומא סלימאן:  אין אף אחד שיש לו חסינות ממה שקורה בתוך החברה

עאידה תומא סלימאן:  גם לפי גיל, גם לפי מגדר, וגם לפי כל שייכות שהיא

עאידה תומא סלימאן:       אבל בכל זאת, אני חושבת שגם לצערי הרב הדיון הזה בא מאוחר מאוד, כי לא היינו צריכים לחכות לבחירות כדי לדעת שראשי הרשויות מאוימים

עאידה תומא סלימאן:  אנחנו יודעים, והמשטרה יודעת, וגם הציבור יודע

עאידה תומא סלימאן:  אני במקרה לפני שקיבלתי את ההזמנה, עבדתי על כל התיק של הפשיעה שאני טיפלתי בו, מצאתי שאילתות שהגשתי לשר לביטחון פנים אז ארדן, בשנת 2018 ו-2019, כבר מתריעה בשאילתה ומבקשת מידע כמה ראשי רשויות וכמה בכירים נמצאים בדירוג סכנה מאוד גבוה, ומה בדיוק המשטרה מתכננת לעשות

עאידה תומא סלימאן:  ולצערי הרב, הכתובת הייתה על הקיר

עאידה תומא סלימאן:  והיום המצב הוא, שכולם מרגישים מאוימים, והם מאוימים בגלל שהם עומדים בפני ארגוני הפשיעה, וחוסמים בגופם, מילה במילה, חוסמים בגופם כניסה והשתלטות של ארגוני הפשע על הרשויות המקומיות

עאידה תומא סלימאן:  ואיפה הייתה המשטרה כל הזמן הזה? ואיפה היו רשויות המדינה כל הזמן הזה ולא רק בחודשים האלה?      לצערי הרב, אני חושבת שאי אפשר לא לדבר על העובדה שמועמד לראשות עיר נצרת, מוסעב דוכאן, שהיום גילו או עצרו אנשים שכנראה היו מעורבים בניסיון הרצח, ירו בו עם אח שלו ובן דוד שלו, רק לפני כמה ימים

עאידה תומא סלימאן:  אי אפשר לשכוח - - - יש מועמד שמאוים

עאידה תומא סלימאן:  בטובא זנגריה, ראש מועצה, מנכ"ל עירייה נרצח

עאידה תומא סלימאן:  מה עוד? כמה צריך למנות? זה לא 40 איש, וזה לא 36, זה 40 משפחות

עאידה תומא סלימאן:  אנחנו עוד לא מדברים על הפקידים, אנחנו עוד לא מדברים על המנכ"לים, ואני אומרת לכם זה לא פוסח על נשים גם כן

עאידה תומא סלימאן:  לי באופן אישי, אני מכירה נשים שמתפטרות מהתפקיד שלהן בעיריות כי הן מאוימות

עאידה תומא סלימאן:  אם זה עובדות סוציאליות, או אם זה ראשות של קבוצות

עאידה תומא סלימאן:       אני רוצה לשאול שאלה, מה התוכנית? אני לא רוצה לשמוע על מקרים ספציפיים

עאידה תומא סלימאן:  האם יש תוכנית לממשלה הזו להתכונן למערכת הבחירות? כמובן זה לא בא בחשבון לקבל אפילו את הרעיון הזה למנוע בחירות

עאידה תומא סלימאן:  במקום שהמדינה תתחבא מאחורי האיומים האלה, והממשלה תתחבא מאחורי האיומים כדי למנוע מאיתנו אקט בלבחור את הנציגים שלנו, שיפשילו שרוולים ויתחילו להגן על האנשים ולבנות תוכנית ברורה

עאידה תומא סלימאן:  האם יש תוכנית סדורה? מי מעורב בתוכנית הזו? אם בכלל קיימת

צביקה פוגל: עאידה, צריך להשאיר להם גם זמן לענות

צביקה פוגל:  תודה רבה לחברת הכנסת תומא סלימאן

צביקה פוגל:  רופא נשים, חבר הכנסת אחמד טיבי

עאידה תומא סלימאן: אם אפשר רק גם להתייחס לאבטחת המועמדים

עאידה תומא סלימאן:  משפט אחד – אני אומרת לכם, צריך גם לשמוע על ההכנות לאבטח את יום הבחירות, גם הבוחרים מאיומים

צביקה פוגל: זה חלק מהבקשה שלי למפגש הזה, בהחלט

צביקה פוגל:  חבר הכנסת אחמד טיבי, בבקשה

אחמד טיבי: תודה מכובדי היו"ר

אחמד טיבי:  להיות ראש מועצה או ראש עיר, זה כאב ראש גדול, במיוחד אם אתה ראש מועצה או ראש עיר ביישוב ערבי, מכל מיני בחינות

אחמד טיבי:  א', הקשיים היומיומיים, העבודה הרוטינית, היעדר תקציבים, אבל בעיקר הקלות שבה אפשר לאיים על ראש העיר

אחמד טיבי:       קראתי כמה ציטוטים של ראשי רשויות, הוא אומר – אני יכול לא למנות סייעת ולקבל איום, כי לא מיניתי את הסייעת הזאת, או העברת מורה

צביקה פוגל: זה לא רק לראשי רשויות ערביים

אחמד טיבי: ראשי רשויות, כן כן

צביקה פוגל: יש פה ראש רשות יהודי שהיה ביישוב ערבי, שהעביר פקידה ממקום למקום וירו עליו

עאידה תומא סלימאן: מה זה היה ראש ועדה ממונה?      

צביקה פוגל: כן

צביקה פוגל:  בבקשה אחמד

אחמד טיבי: הנקודה השנייה, ראינו את רצח המנכ"ל בטירה

אחמד טיבי:  מנכ"ל שהוא היה דומיננטי, כל העיר טירה הכירה אותו, אבל זה לא הרצח הראשון של מנכ"ל

אחמד טיבי:  בקלנסואה נרצח מנכ"ל ונפצע מנכ"ל אחר

אחמד טיבי:  וראשי רשויות יורים עליהם רגיל

אחמד טיבי:  רק לפני שבועיים ירו על ראש עיריית טמרה, טובא זנגריה, שיבלי אום אל גנם, נצרת, כפר יאסיף

אחמד טיבי:  אני בטוח שלא הזכרתי הרבה

אחמד טיבי:  שמחתי לשמוע על מעצר היום בנצרת שירו על מסעב דוכאן

אחמד טיבי:  לפי המידע, מדובר באנשים המשויכים לארגוני פשיעה

אחמד טיבי:       עכשיו, אי אפשר לנתק את זה מהפשיעה הכללית נגד הציבור עצמו, נגד הקהילה, נגד החברה

אחמד טיבי:  החברה הערבית כורעת תחת הנטל או הגידול הסרטני הזה, שנקרא פשיעה מטורפת

אחמד טיבי:  והפשיעה הזאת עלתה בששת החודשים האחרונים, גם בגלל שהממשלה לא מטפלת

אחמד טיבי:  יש הבדל בין סיגלוביץ' לנאן סיגלוביץ', יש הבדל

אחמד טיבי:  אבל גם בגלל ששני ארגוני פשיעה פתחו במלחמת עולם בששת החודשים האחרונים בצפון

אחמד טיבי:  רוצחים בבוקר, נוקמים בערב

אחמד טיבי:  יש להם מודיעין מדויק, והם לא מורתעים

אחמד טיבי:  ארגוני הפשיעה לא לוקחים אתכם בחשבון, אתם לא קיימים כמשטרה בשבילם

אחמד טיבי:  איך אני יודע? רק 10%, פחות מ-10% פיענוח

אחמד טיבי:  אם אתה לא מפענח ושולח אנשים לכלא אחרי משפט, הרוצחים האלה, אני בטוח שיש בהם כמה שרצחו פעם אחר פעם אחר פעם

אחמד טיבי:  התבנית ידועה

אחמד טיבי:  בא על אופנוע עם מסכה, שחור, יורה, רוצח, בורח, ואז אתה רואה רכב שרוף

אחמד טיבי:  ככה זה

אחמד טיבי:  זה תמיד קורה באותה תבנית, והתבנית המושלמת של חוסר המעצר

אחמד טיבי:  אם יש מעצר, זה חריג

אחמד טיבי:  ולכן אנחנו מברכים על החריגים של מעצר

אחמד טיבי:  אנחנו רוצים שהמעצר והמניעה יהיו הכלל, ולא החריג

אחמד טיבי:       אתם לא יודעים כמה קל לרצוח היום בחברה הערבית

אחמד טיבי:  לפני עשרה ימים בתל אביב היה ניסיון רצח, תוך שעתיים עצרו את מי שביצע

אחמד טיבי:  שעתיים

אחמד טיבי:  האמת, אנחנו מקנאים בהישגים האלה ביישובים היהודים

אחמד טיבי:  אנחנו רוצים אותו יחס

אחמד טיבי:  אותו יחס

אחמד טיבי:  אני אומר לך ובזה אני אסיים אדוני, המשטרה יכולה יותר

אחמד טיבי:  אני אומר שמשטרת ישראל היא משטרה חזקה ומקצועית

אחמד טיבי:  איך אני יודע? בנתניה, באשדוד, בגוש דן, הצליחה

אחמד טיבי:  אין שום סיבה שלא תצליח באבו סנאן, בנצרת, באום אל פאחם, בטירה ובכל יישוב ערבי

אחמד טיבי:  תודה רבה

צביקה פוגל: אני מודה לך על הגישה ועל הדברים החשובים

צביקה פוגל:  חבר הכנסת חמד עמאר, בבקשה

חמד עמאר: צהריים טובים לכולם, קודם כל אני רוצה להודות לך על קיום הדיון

חמד עמאר:  תשמע, אתה בתחילת דבריך אמרת לא לקשר אחד עם השני, אנחנו דנים בראשי הרשויות

חמד עמאר:  אבל בלתי אפשרי

חמד עמאר:  אנחנו היום במדינת ישראל, אובדן משילות לגמרי

חמד עמאר:  אין משילות במדינת ישראל

חמד עמאר:  אם אנחנו יושבים כאן ודנים לאבטח ראשי רשויות, כמה מאוימים, אני אגיד לכם את הנתון כמה מאוימים לא מעניין אותי, כי אלה המאוימים כבר התלוננו וירו עליהם

חמד עמאר:  כמה משתפים פעולה בגלל שהם מפחדים, אף אחד לא יודע

חמד עמאר:  גם במגזר היהודי, גם במגזר הערבי

חמד עמאר:  אף אחד לא יודע

חמד עמאר:  לכן אנחנו באובדן משילות כאן במדינת ישראל, אין משילות בכלל

חמד עמאר:       כשאנחנו מדברים על פיענוח רצח, אני אומר לך אפסי

חמד עמאר:  כל הפיענוחים שמדברת עליהם על המשטרה של ה-10%, זה אנשים שהרוצח ידוע מראש

חמד עמאר:  כל הילדים האלה ששמים את הכובע והולכים לרצוח, המשטרה לא מגיעה אליהם

חמד עמאר:  ואני לא מקבל מה שאמר חבר הכנסת אחמד טיבי, שהמשטרה חזקה

חמד עמאר:  המשטרה לא חזקה, המשטרה חלשה מאוד

חמד עמאר:  ארגוני פשע יותר מסודרים מכם

חמד עמאר:  יודעים לעבוד יותר טוב מכם

מירב בן ארי: אולי בוא תכבד טיפה את המשטרה?      

חמד עמאר: מעלים רחפן

חמד עמאר:  170 הרוגים, אני רוצה פיענוחים

חמד עמאר:  אני רוצה שאנשים יפחדו מהמשטרה, אני רוצה שהמשטרה תשלוט, אני לא רוצה שהמשטרה לא קיימת

מירב בן ארי: המשטרה קיימת

חמד עמאר: המשטרה לא קיימת

חמד עמאר:  ברגע שאתה יכול לרצוח ארבעה אנשים ולצאת משם, ולוודאות הריגה על ארבעה אנשים, ולירות יותר מכדור אחד בראש, ואף אחד לא נתפס ואף פיענוח לא נמצא, אני לא מקבל מה שאת אומרת

חמד עמאר:  אני רוצה פיענוחים, אני רוצה שאנשים יפחדו מהמשטרה

חמד עמאר:  לא יכול להיות שארגוני פשע יותר מסודרים היום מהמשטרה

חמד עמאר:  ארגוני פשע יודעים איפה זז כל אחד שרוצים לרצוח אותו, מעלים רחפנים לאוויר

מירב בן ארי: גם למשטרה יש רחפנים

חמד עמאר: מגיעים ורוצחים ויוצאים

חמד עמאר:  תאמיני לי, אם היו רוצים לעשות את זה, יכולים לעשות את זה

מירב בן ארי: זה יעזור הגישה הזאת? אתה חבר כנסת בא ואומר שהמשטרה יותר חלשה מארגוני פשיעה

חמד עמאר: כן

מירב בן ארי: זה יעזור? ממש לא

מירב בן ארי:  אתה עושה דה לגיטימציה למשטרה, זה מה שאתה עושה

חמד עמאר: אם יש לי 170 רציחות וארגוני פשע לא דופקים חשבון למשטרה, אני רוצה להגיד את זה

חמד עמאר:  אני רוצה שהמשטרה תהיה חזקה, אני להפך מה שאת אומרת

חמד עמאר:  אני רוצה שיהיו חזקים

מירב בן ארי: הם יהיו חזקים אם יחזקו אותם, לא אם חברי כנסת ייכנסו בהם

חמד עמאר: אני רוצה שארגוני פשע יפחדו מהמשטרה

מירב בן ארי: יש ארגוני פשיעה שמפחדים מהמשטרה, ויש ארגוני פשיעה שגם נעצרים, ויש גם רעולי פנים שנעצרים

חמד עמאר: אני לא מנהל ויכוח איתך

מירב בן ארי: לא עניין של ויכוח, אבל אתה חבר כנסת, ואתם חברי כנסת כאילו

עאידה תומא סלימאן: אנחנו חברי כנסת שחיים בתוך מציאות, כנראה את לא רוצה לראות את המציאות הזו מירב

מירב בן ארי: אבל אין בעיה למתוח ביקורת, אבל לבוא ולצעוק שהמשטרה יותר חלשה, זו ביקורת לגיטימית? זה נראה ביקורת לגיטימית?      

עאידה תומא סלימאן: הכל לגיטימי כאשר את רואה כל יום דם ברחובות

מירב בן ארי: בעיניי לא

מירב בן ארי:  זה בטח לא עוזר, זה משטרה שגם ככה סובלת באמת משר, שאני לא אפתח פה כי יש כאן את היו"ר שלו

עאידה תומא סלימאן: למה? למה? תפתחי

מירב בן ארי: אני לא אבזבז את הזמן, אבל יש הבדל בין ביקורת לגיטימית לבין השתלחות במשטרה

מירב בן ארי:  וחברי הכנסת עושים נזק ולא חושבים על זה, אז סליחה, אני לא חושבת שהמשטרה מושלמת, ויש לי הרבה ביקורת, תאמיני לי הם ישבו אצלי שנה, מתחתי ביקורת בלי סוף

מירב בן ארי:  אבל יש הבדל בין להשתלח ולהגיד שהיא יותר חלשה מארגוני פשיעה

מירב בן ארי:  וזה שלקחו להם את הרוגלות עכשיו והם עם חץ וקשת נלחמים, זו לא עבודה של הממשלה? כל הזמן רק לבוא איפה הם לא בסדר?      

צביקה פוגל: מירב בואו נעצור פה, חבריי חברי הכנסת

עאידה תומא סלימאן: אדם פשוט בלי רוגלות יודע מי הרוצחים

מירב בן ארי: תאמיני לי שגם הרוגלות זה כלי משמעותי למלחמה בפשיעה

צביקה פוגל: מירב, רגע שנייה חמד

אחמד טיבי: אבל חמד אמר משפט – אם רוצים, הם יכולים

אחמד טיבי:  זה בדיוק מה שאמרתי

צביקה פוגל: חבר הכנסת אחמד טיבי, אני יכול לשחרר את האנשים האחרים שאני גוזל את זמנם עכשיו וננהל ויכוח בינינו

צביקה פוגל:  אני ביקשתי מכם לשאת דברי פתיחה כדי לאפשר לאנשים לדעת למה להתייחס

צביקה פוגל:  בחר חמד בסגנון שלו, אני לא מסכים איתו, אבל זה הסגנון שלו

מירב בן ארי: אז אני רוצה להגיד לך שכשאני הייתי יו"ר הוועדה, ישבה מולי גלית דיסטל, השתלחה במשטרה באמת ברמה מטורפת

מירב בן ארי:  אבל וואלה, אני חושבת שעם כל הכבוד, מותר לי לבוא ולהגיד לחמד עמאר אתה משתלח ואתה לא מותח ביקורת

צביקה פוגל: בסדר, מותר לך להגיד

חמד עמאר: אני אגיד לך למה אמרתי

חמד עמאר:  ברגע שאותו אזרח מפחד מארגוני הפשע יותר מהמשטרה, אז ארגוני הפשע הם חזקים

חמד עמאר:  אני אומר לך, אני מדבר מה שאני רואה

חמד עמאר:  ואני רוצה לשאול כל תת ניצב וניצב שיושב כאן, וסגן ניצב שיושב כאן, וכל קצין משטרה שיושב כאן

חמד עמאר:  אם הוא יגיד לי אחרת, אני מוכן לחזור בי, והוא יודע את זה, שהאזרחים היום מפחדים מארגוני הפשע יותר מהמשטרה

חמד עמאר:  יותר טוב לו שיעצור אותו שוטר, מאשר ייתקל עם מישהו מארגון פשע

חמד עמאר:  אפילו השוטרים, וראינו סרטונים שאנשים באים ועומדים השוטר, ואומר לו אני שייך ל-X משפחה, ואל תעשה לי דוח כי אתה תתעסק איתנו

חמד עמאר:  אין אחד יותר ממני, אני ישבתי בוועדת שרים למיגור הפשיעה

חמד עמאר:  לא אחד שנגד המשטרה, ההפך הוא הנכון

חמד עמאר:  אבל מה שקורה היום בחברה הערבית, זה קורע

חמד עמאר:  זה הורג

חמד עמאר:  זה בלתי נתפס

חמד עמאר:  כשאתה יושב בבית ואתה קם בבוקר, דבר ראשון שאתה שומע ברדיו זה עוד רצח

חמד עמאר:  אתה כבר לא יכול

חמד עמאר:  אתה לא יכול לתפוס את זה

חמד עמאר:  מי שרחוק לא מבין את זה

חמד עמאר:  כשאתה הולך לנחם אבלים אצל ארבע משפחות באבו סנאן ובירכא, ואומר לך מישהו שראה את הגופה מה עשו בגופה, אתה משתגע

חמד עמאר:  אתה לא יכול לסבול את זה, אתה לא יכול לקבל

חמד עמאר:       אני איש צבא, ואני אומר לך אפילו את זה לא עשינו בצבא מה שהם עשו, ואף פעם הצבא לא עשה

חמד עמאר:  הם היום יותר מאורגנים מכולם, הם עובדים היום בצורה מאורגנת

חמד עמאר:  לכן אני אומר לך, ראשי רשויות מאוימים זה מספר

חמד עמאר:  היותר מפחדים ולא מגיעים ולא מתלוננים, הם הרבה יותר

חמד עמאר:  ההשתלטות היום של ארגוני פשע במדינת ישראל היא בלתי נתפסת

חמד עמאר:  יש את השלטון המרכזי, השלטון המקומי, בית המשפט, ויש את ארגוני הפשע שהם הגוף המאוד חזק היום במדינת ישראל, ואנחנו צריכים לדבר ולהגיד את האמת בעיניים, ואסור לנו להתייפייף

חמד עמאר:  אני אומר את המילה שלי בכל מקום, אני רוצה משטרה חזקה, אני רוצה שאזרח יפחד מהשוטר יותר מאשר יפחד מארגוני פשע, לא להפך

אפרת רייטן: אזרח לא צריך לפחד מהמשטרה, העבריינים צריכים לפחד מהמשטרה

מירב בן ארי: אבל אתה לא צריך לפחד מהמשטרה, המשטרה היא גוף אוכף

עאידה תומא סלימאן: אני לא מבינה, למה הדיון הפך פתאום כאילו עכשיו אנחנו מתנפלים על המשטרה?      

חמד עמאר: תאמיני לי, אני רוצה משטרה יותר חזקה מכל אחד שיושב כאן

חמד עמאר:  אני אומר את האמת

צביקה פוגל: אני מבין חמד עמאר, באמת שאני מבין

צביקה פוגל:  אני מבין את מה שאתה אומר, אני גם מבין את דם ליבך, אני מכיר אותך גם כמה זמן, זה בסדר

צביקה פוגל:  אני מציע בואו רגע נוריד את הווליום וניתן את האפשרות לשמוע גם את האנשים האלה אומרים מה הם עושים כדי שיוכלו לממש את מה שאנחנו מצפים מהם, ונוריד רגע את המפלס שלנו

צביקה פוגל:       אני מודה לכל מי שלקח חלק עד עכשיו, בואו נמשיך לשמוע את חברי הכנסת

צביקה פוגל:  חבר הכנסת נאור שירי, בבקשה

נאור שירי: אתה אומר בהקשר ישיר להורדת הווליום, העברת אליי

צביקה פוגל: אני יודע שאתה בחור מנומס ואחראי

מירב בן ארי: מה זה מנומס, חנה בבלי הוא עשה אצלה קורס

חמד עמאר: אנחנו לא מנומסים בגלל שאנחנו אומרים את האמת?      

מירב בן ארי: אני לא רוצה לפתוח, אין זמן לזה

צביקה פוגל: מירב דיי

צביקה פוגל:  בבקשה נאור שירי

מירב בן ארי: אבל זה נראה לך הגיוני שהוא אומר לי שאותי לא מעניין הפשיעה בחברה הערבית? למה לא הלכתי לנחם? לא הייתי אצל משפחת עבאס בכפר כנא? כשהבת של - - - בת 17 נפגעה, אתה תתן לי טיפים? לא יכולה לסבול את זה

מירב בן ארי:  אני הייתי בחברה הערבית, אני מסתובבת בחברה הערבית, ואני ערה למצוקות שלה לא פחות גם כשהייתי יו"ר הוועדה

מירב בן ארי:  אז אל תתן לי טיפים על איפה אני מסתובבת או לא

מירב בן ארי:  סליחה, תעבור לנאור שירי

מירב בן ארי:  יש לי בעיה שמתנשאים עליי

צביקה פוגל: אני יודע, קחי אוויר, בואי ננוח ונשמע את נאור שירי

צביקה פוגל:  בבקשה, חבר הכנסת נאור שירי

נאור שירי: תודה רבה על הדיון, זה גם בהמשך לשיח שהתפתח בוועדת הפנים, ועוד שנייה גם מנכ"ל משרד הפנים אני מניח שיש לנו תשובות לאיפה הכסף, כי הוזכר בוועדת הפנים שהועבר כסף לאבטחת מועמדים, אבל קודם אנחנו נגלה מי זה מועמד ואז אנחנו נדע כמה כסף להעביר, ואיפה הכסף, אבל זה נשמע אחרי זה

נאור שירי:       אני חושב שיהיה קשה לי לא לחזור על דברים שאמרו, אז אני אנסה לנסות להיות מקורי, או לנסות לדבר על איזה משהו קצת יותר מלמעלה

נאור שירי:  אני חושב שביום שאנחנו נפסיק לייצר את ההפרדה בין מועמד לבחירות, או רצח בחברה הערבית, ונבין שזה רצח בחברה הישראלית, זה יתחיל להיות איזה מקום שאולי אפשר יהיה להבין שיכול להיות פה שינוי

נאור שירי:  כי אני חושב שנהיה קצת נוח, וגם הספירה היא ספירה שונה, ההתייחסות היא התייחסות שונה

נאור שירי:  אנחנו נהיה לנו נוח לדבר על החברה הערבית, כאילו אנחנו מדברים שולחן מנותק, שרשות מקומית במדינת ישראל היא לא רשות מקומית, היא רשות מקומית בחברה הערבית

נאור שירי:  נרצחים הם בחברה הערבית, נבחרי הציבור הם בחברה הערבית, המנכ"לים הם בחברה הערבית, אז זה קל לנו

נאור שירי:  קל לנו

צביקה פוגל: אני מקבל מאוד את הגישה שלך, ולכן ביקשתי מהממ"מ להציג נתונים על כלל החברה הישראלית, לא על החברה הערבית

נאור שירי: נכון, אבל אני מדבר על השיח באופן כללי, כי זה לא שיח מנותק

נאור שירי:  אני חושב שאם אנחנו נתחיל בלשנות את ההגדרות בשיח שלנו, או להבין שהחברה הישראלית מדממת, ואני לא חושב שצריך להזכיר אירועים כאלו ואחרים במוצ"ש האחרון, בשומר חומות, שגילינו פתאום שזה פה מאחורי הבית של כולנו

נאור שירי:  פתאום גילינו שזה יכול גם להגיע לחברה היהודית, ואז אנחנו נזכרים ואומרים שהמשטרה צריכה, ומשמר לאומי, לא משנה מי הקים אותו

נאור שירי:  אני אנסה להימנע, בסדר, בסדר, נמנעתי

נאור שירי:  המינוח זה דבר חשוב

נאור שירי:       אני חושב שיש עוד דבר חשוב שצריך להפיק מהוועדה הזו

נאור שירי:  להקים ועדת משנה משותפת לוועדת הפנים, והוועדה לביטחון פנים, כי הסמכויות פה פוצלו וצריך לשים את זה ביחד, ולדבר לא רק על עד הבחירות, אלא גם מהבחירות

נאור שירי:  לייצר דאטה בייס, כי אין היום דאטה בייס ואתם תגלו את זה תכף גם במשטרה, וגם במשרד הפנים

נאור שירי:  אין דאטה בייס על מועמדים

נאור שירי:  יכול להיות שזה אובייקטיבית, אי אפשר שיהיה דאטה בייס, למרות שיש את אתר מבקר המדינה

נאור שירי:  אז צריך לייצר דאטה בייס, צריך לדעת איפה יש איום, צריך לייצר יחידה מיוחדת שתעסוק בדבר הזה

נאור שירי:  כי אם נבחר ציבור, נבחר או נבחרת ציבור במדינת ישראל, דווקא ברשויות שהן בעייתיות, לא יכולות או להגיע, או חוששים או מסירים מועמדות, אין יותר דמוקרטיה, אין משילות, אין

נאור שירי:  אני אמרתי את זה גם בוועדת פנים, זה קולומביה של פבלו אסקובר

נאור שירי:  זה הדבר

נאור שירי:  אם מישהו אומר אני מפחד להתמודד כי יורים עליי, כי סייעת, כי פח זבל, כי מיחזור, כי לא יודע מה – זהו נגמר

נאור שירי:  אין, שום דבר לא יחזיק

נאור שירי:  לא המשטרה תתן פתרון וגם לא השב"כ ייתן פתרון

נאור שירי:  אף אחד לא ייתן פתרון

נאור שירי:       אם זה חלחל ברמה הזו שאנשים אומרים אני לא רוצה להיות נבחר ציבור במדינת ישראל, למה? כי יורים עליי, ולצערנו הרב, אין מה לעשות עם זה, אז נגמר הסיפור

נאור שירי:  אפשר לקפל את האירוע

נאור שירי:  וזה היום פה, זה יהיה גם אצלנו

נאור שירי:  להגיד אין בחברה היהודית, אני כבר לא יודע, אין פשע ואין ארגוני פשע, זה התעלמות טוטאלית מהמציאות

נאור שירי:       אני רק מחדד – סמלי שלטון במדינת ישראל נרצחים, ויש דממה במדינה

נאור שירי:  אי אפשר להתעלם מזה

נאור שירי:  אי אפשר להתעלם מזה

נאור שירי:  זה רק בגלל שהם מרשות ערבית, אחרת המדינה הייתה בוערת

נאור שירי:  אין מה לעשות, בואו נכיר בזה לפחות באמת הפנימית של כולנו

נאור שירי:  אין מה לעשות

נאור שירי:  עכשיו, אני אומר באופן הפרקטי, ועדת משנה, ושתקום יחידה לאבטחת אישים ברשויות המקומיות

נאור שירי:  ככה נסיים את התופעה הזו, זה הסיפור

צביקה פוגל: תודה רבה, תודה נאור

צביקה פוגל:  אכן היית קצת יותר מקורי

צביקה פוגל:  חבר הכנסת עמית הלוי, בבקשה

נאור שירי: עכשיו עמית הלוי הוא יהיה ממש מקורי

עמית הלוי: אדוני היו"ר תודה, אני חושב שקודם כל הדיון הזה מאוד חשוב, טוב שכינסת, כיוון שזאת החובה הראשונה שלנו כממשלה וככנסת, לשמור על שלום האזרחים

עמית הלוי:  זה הדבר הראשון שאנחנו מחויבים אליו, ולכן זה דבר מאוד חשוב

עמית הלוי:  אני כאן כדי לשמוע כמו שאמרת, על תוכנית ממוקדת בנושא הזה, שהוא כנראה אחד המרכזיים של הבעיה, תוכנית מעשית

עמית הלוי:  בשביל זה אני כאן, לשמוע באופן מעשי, בזה אני מסכים עם חמד עמאר ואחרים שאמרו כאן, גם אם אפשר לשנות את הסגנון, אנחנו רוצים תשובות ספציפית לגבי הרשויות המקומיות – מה התוכנית שלכם

עמית הלוי:  מודיעין ממוקד, סייבר ממוקד, מעקב, מצלמות, שמירה כמו שאמר כאן נאור

עמית הלוי:  מה התוכנית שלכם?      אני כן רוצה לומר, לענות לשאלה ששאל פה אחמד טיבי, את התשובה שנתנו לי בניחום אבלים בטירה

עמית הלוי:  כיוון שאחמד טיבי וגם חמד מתפעלים, למה המשטרה לא מפענחת, אני אומר לך אחמד טיבי מה שענו לי משפחת הנרצח בטירה

עמית הלוי:  כיוון שיש אזורים מסוימים במדינת ישראל היום, ששיתוף פעולה עם משטרת ישראל, שקיים יותר באזורים אחרים, ולכן הסטטיסטיקה הזאת לא לחינם, היא לא רק בגלל חוסר היערכות, יכול להיות שגם, בשביל זה אנחנו כאן בשביל לשמוע, אבל היא גם בגלל שיש בעיה עמוקה של שיתוף פעולה עם משטרת ישראל

עמית הלוי:  לא מהיום, לאורך הרבה שנים, וגם בתחנות המשטרה שהקמנו, אמרו לי הקרובים ממש של הנרצח, ואני מעלה את זה גם כהצעה פרקטית, בעצם הם אמרו לי בואו ננסה ליצור איזשהו מנגנון אנונימי של שיתוף פעולה, ברור שאי אפשר בסוף להגיש כתב אישום על בסיס הודעות, אבל גם אפשרות למעבר ראיות באופן אנונימי, אבל ראיות אמיתיות שאחרי זה יכולים להשתמש בהם, אבל שאפשר יהיה איזשהו מנגנון, כי בסוף זו איזושהי ביצה ותרנגולת של מערכת שהיום אחוזים לא קטנים בחברה, בין אם זה מפחד טבעי, ובין אם זה מדבר שהשתרש הרבה מאוד שנים, שהאזור הזה הוא X טריטוריה מבחינת מדינת ישראל שאנחנו צריכים להגביר וגם מבחינת התושבים

עמית הלוי:  ולכן כדי ליצור את שיתוף הפעולה, צריך גם לחשוב, חוץ מדברים אחרים שאנחנו רוצים לשמוע כמו שאמרתי בהתחלה, לחשוב על איזשהם מנגנונים שיאפשרו לצאת מהמעגל הסגור הזה, ולאפשר דיווחים על אף שהם לא מקובלים, לתת להם ערוצים, רבים רוצים

עמית הלוי:  אגב, רבים גם לא הבינו את כל הדיון פה, להכניס שב"כ, אנחנו מדברים פה על תופעה ברמה לאומית

עמית הלוי:       אז אני חוזר שוב, אני קודם כל מודה לכם מאוד

עמית הלוי:  אני אומר שוב, זו החובה הראשונה שלנו, מצפים לשמוע תוכניות מעשיות ספציפית על הבחירות, מה אתם עושים, כמה עושים, איך עושים, מה מתוקצב, ואני מציע פה גם כיוון שזה לא בחלל ריק, אלא זה עניין ארוך שנים כמו שאמרתי, וחוסר שיתוף פעולה שגם המנהיגים המקומיים בוודאי של החברה הערבית, צריכים לתת את דעתם על זה, ולהציע באומץ לצעירים הערביים לשתף פעולה עם המדינה

עמית הלוי:  לא לא לשתף, לשתף פעולה עם המדינה, יכול להיות שהם צריכים בשביל זה בהתחלה איזשהם מנגנונים יותר אנונימיים, אבל לשם זה צריך להגיע

צביקה פוגל: תודה רבה לחבר הכנסת עמית הלוי

צביקה פוגל:  חבר הכנסת ירון לוי, בבקשה

ירון עמוס לוי: תודה רבה

ירון עמוס לוי:  קודם כל, בהקשר של המשטרה אני הייתי שמח להאמין במשטרה, ולא לפחד מהמשטרה בתור אזרח המדינה

ירון עמוס לוי:  אני חושב שבסוף הם עושים את העבודה בהתאם ליכולות ולכלים שהם מקבלים, ואנחנו צריכים לשאול את עצמנו האם הם מקבלים מספיק כלים כדי להתמודד עם כל מה שקורה כאן

ירון עמוס לוי:       בהקשר של הנושא של הוועדה, אני חושב שהפשיעה היא לא נכנסת, עכשיו אנחנו בתקופה של בחירות מוניציפליות, אז הנושא הזה עולה

ירון עמוס לוי:  ואנחנו רואים את מכת הפרוטקשן ואת כל חוסר המשילות שנמצאת כאן במדינה בחודשים האחרונים, ואני אקצר כי גם אני לא רוצה למחזר את הדברים של חבריי

ירון עמוס לוי:       בדיון יום שני שאנחנו ישבנו בוועדת הפנים, יש 5500 מועמדים ורשימות לבחירות המוניציפליות, זה הנתון שאתם הצגתם

ירון עמוס לוי:  ולצערי, אני חושב שהדיון הזה בסופו של דבר, גם אם האנשים המכובדים שנמצאים כאן יציגו איזושהי תוכנית עבודה, אני לא רואה שיש את המשאבים ואת כוח האדם שיכול לטפל

ירון עמוס לוי:  עכשיו, יש 50 מקרים נכון? כמה אנשים יסירו את המועמדות שלהם כי הם יבחרו בחיים ולא להתמודד להוביל את הרשות שלהם? וזאת השאלה

ירון עמוס לוי:  זה נתון שאי אפשר לבדוק אותו

ירון עמוס לוי:  עוד הפעם, המעבר הזה בין להיות אזרח או סגן ראש עיר, לחבר כנסת, זה מעבר שמאוד קשה לעשות אותו בתפיסה

ירון עמוס לוי:  אבל בסוף, בתור אזרח אני אדבר, אבא שלי אריאל אביתר וארבל, אני מאוד מודאג ממה שקורה כאן במדינה בשיח הזה

ירון עמוס לוי:  וגם עם האמוציות קצת כלפי המשטרה, בסוף הם האנשים ששומרים עלינו, ואם נתקוף אותם ונטיף להם זה לא יעזור, בוא נחזק אותם

ירון עמוס לוי:       השר בן גביר רוצה להקים עוד זרוע, בוא נשים את הכסף שם

ירון עמוס לוי:  יש אותם חבר'ה, הם קיימים והם משתלטים, והם יותר חזקים מארגוני הפשע

צביקה פוגל: התייחסות חשובה, תודה רבה ירון לוי

צביקה פוגל:  אנחנו נעבור להתייחסות של הגורמים, מישהו שלא ממשרדי הממשלה רוצה להגיד משהו?      

חיאם קעאדן: חיאם קעאדן, סמנכ"ל החברה הערבית במרכז השלטון המקומי

חיאם קעאדן:  אין ספק שמה שמתרחש עכשיו זה פגיעה בסמלי שלטון, פגיעה בדמוקרטיה כפי שאמרו עמיתיי, זה חוסם מהרבה אנשים איכותיים להתמודד ובאמת לתרום לשלטון המקומי

חיאם קעאדן:       הפשיעה היום בתקופת הבחירות, היא נגזרת של הפשיעה שהיא קיימת כבר 25 שנה בחברה הערבית, ואני רוצה להסב את תשומת ליבכם, חבר'ה, זה לא רק בשלטון המקומי

חיאם קעאדן:  זה במשרד הביטחון, זה במשרד התחבורה, זה ברוב משרדי הממשלה, ושום דבר לא זז

חיאם קעאדן:  עד מתי? למה מחכים? זה כדור שלג שמתרחב ומתעצם והוא ידרוס את כולנו בסוף

צביקה פוגל: תודה רבה, הערה חשובה

צביקה פוגל:  אדוני מנכ"ל משרד הפנים רונן פרץ, בבקשה

רונן צור: תודה רבה אדוני היו"ר, קודם כל על הזימון של הדיון החשוב הזה, שבאמת אי אפשר להמעיט בחשיבות שלו

רונן צור:  תראו, משרד הפנים, אני בטוח שכולכם מכירים אותו, הוא משרד מרכזי, גדול, הוא חלק משמעותי בממשלה מן הסתם, מופקד על מגוון רחב של תחומים

רונן צור:  ביניהם גם השלטון המוניציפלי, השלטון המקומי, ובהקשר הזה גם כמובן מופקד על הניהול התקין של הבחירות לרשויות המקומיות בקרוב

רונן צור:       בין מגוון הסמכויות והיכולות של משרד הפנים הבאמת מגוונות ורחבות, לא ניתן למצוא סמכויות בתחום האכיפה, בוודאי לא הפלילית, ואנחנו מסייעים לרשויות המקומיות בהקשר של הפשיעה ואלימות, על סמך מידעים שאנחנו מקבלים ממשטרת ישראל

רונן צור:  שפה זה גם המקום מבחינתי היו"ר, לבוא ולהמשיך השיח שהתפתח כאן, אני אומנם על אזרחי, אבל להצדיע למשטרה ולהגיד להם באמת תודה רבה על השיתוף פעולה הבאמת פורה והטוב שאנחנו מנהלים לאורך כל השנה, אבל בטח בחודשים האחרונים לקראת הבחירות לרשויות המקומיות, ואנחנו כן רואים את ההתגייסות שלהם, ואנחנו כולנו כמובן מגויסים למטרה אחת

רונן צור:       משרד הפנים, כמו שאמרתי הוא מופקד על הרשויות המקומיות, וברגע שמגיעה אינדיקציה למשטרה על רמת איום על נבחר ציבור, או נושא משרה ברשות המקומית, על פי החוק היום ועל פי המצב הקיים, האחריות על האבטחה על אותה רשות, על אותו נבחר, היא למעשה על הרשות המקומית עצמה

רונן צור:  הרשות המקומית צריכה להישמע כמובן להנחיות המשטרה ולהיקף של האבטחה שנדרש ממנה, ואנחנו כמשרד פנים מסייעים בהיבט התקציבי

רונן צור:  הסיוע התקציבי גם הוא כרגע מגיע באופן דיפרנציאלי, הוא לא מגיע לכלל הרשויות

רונן צור:  אם יש רשות איתנה שהנבחר שלה מאוים, אז מן הסתם התקציב או המימון של אותה אבטחה, נופל על קופת הרשות

רונן צור:       ברשויות החלשות יותר, בסוציו 1-6, משרד הפנים מסייע בסכומים לא מבוטלים

רונן צור:  ונכון, המציאות היא שבחודשים האחרונים וככל שאנחנו מתקרבים למועד הבחירות, רמת האיום עולה והיקף המאוימים עולה, וכמובן גם ההשתתפות שלנו כמשרד הפנים

רונן צור:  אני אומר כאן בצורה מאוד ברורה, אין פה מבחינתי מגבלה תקציבית, אין פה שאלה של כסף

רונן צור:  חלילה אף אחד לא רוצה שיהיו מספר גדול של מאיומים, אבל ככל שיהיו, משרד הפנים יידע לתת לזה את המענה

עמית הלוי: כמה היום נשמרים מבין ראשי הרשויות? כמה ראשי רשויות ערביות יש?      

רונן צור: אם אני זוכר נכון, משהו כמו שמונה רשויות, ויש גם בעלי תפקידים נוספים שגם הם מאובטחים

אפרת רייטן: אז אם זו לא בעיה של כסף?      

רונן צור: אין בעיה של כסף

רונן צור:  איפה שהמשטרה באה ואומרת יש רמת איום מסוימת, ברמה של 5,6, והמשטרה גם מגדירה מה רמת האבטחה שנדרשת, זקיף או כאלה, משרד הפנים משתתף עם הרשות המקומית ומסייע לה בהיבט הקציבי

רונן צור:  כמו אגב, שמשרד הפנים מסייע לאותן רשויות בתחומים אחרים

מירב בן ארי: אתה נותן לרשות את התקציב לאבטחה?      

רונן צור: אני נותן לה תקציב לאבטחה

רונן צור:  במשרד הפנים אין חברת אבטחה, אני לא מציב לו שומר

מירב בן ארי: לא ידעתי

מירב בן ארי:  יש אבטחת אישים וכאלה

רונן צור: לא, אין אבטחת אישים

נאור שירי: זה העניין, גם לאבטח אישיות, זה סט אחר של כישורים

צביקה פוגל: המשטרה מאשרת את חברות האבטחה כמו שהיא אישרה לי מאבטח

אפרת רייטן: כי תמיד אנחנו שומעים על בעיית תקציב, אז אם זו לא בעיית תקציב אז למה?      

רונן צור: אין פה בעיה תקציבית

רונן צור:  כמו בכל תחום אחר, יש סעיף בספר התקציב שהיום הוא על משהו כמו 15 מיליון שקלים לשנה, אבל אם נצטרך יותר, ואנחנו צריכים יותר, אנחנו נמצא את המקורות

חמד עמאר: האם יש איזשהו ראש רשות שבגלל השתתפות עצמית הוא מוותר על האבטחה ועל החלק שלכם?      

רונן צור: אנחנו לא מכירים כזה דבר

חמד עמאר: ואם יש ראש רשות כזאת מוצא בגלל שהיא חלשה, אתם נותנים את המימון מאה אחוז?      

רונן צור: אנחנו נמצא את הפתרון

רונן צור:  אין היום ראש רשות שהמשטרה מגדירה אותו כמאוים והוא לא מאובטח

רונן צור:  אין אירוע כזה וגם לא יהיה אירוע כזה

נאור שירי: בדיון ביום ראשון אמרת שצריך להגיע כסף, אתם זוכרים?      

רונן צור: אני לא אמרתי שצריך להגיע כסף, האמירה הזאת נאמרה בהקשר אחר ואני אתייחס לזה כרגע

רונן צור:  השיח בדיון ביום שני, וגם פה הוא מתפתח למקומות שהם אחרים

רונן צור:  מדובר על מועמדים

רונן צור:  אגב גם נכון להיום עוד לא נסגרה הגשת הרשימות, עוד לא יודעים מי באמת מועמד

נאור שירי: אתה לא יודע את כל המועמדים, אבל אתה יודע מעמד שהוא מאוים

רונן צור: לא, אני לא יודע, בוא נדייק את התמונה

רונן צור:  משרד הפנים לא יודע על מועמד שהוא מאוים, וגם לא יודע על ראש רשות שהוא מאוים

רונן צור:  אנחנו מקבלים את המידע מהמשטרה למעשה, לנו אין יכולות חקירה או יכולות אכיפה

רונן צור:  בהקשר למאוימים, לנו כמשרד הפנים אין שום סמכות

רונן צור:  מי שהוא מועמד הוא עדיין אזרח

רונן צור:  ועדת הבחירות שנמצאת אצלנו, אין לה שום סמכות על המועמדים, אין לה שום ידיעה על המועמדים, זה כמו אם נקביל את זה, שלוועדת הבחירות המרכזית בכנסת, היא לא יודעת לאבטח מועמד לכנסת שהוא מאוים גם כן

רונן צור:  אין לה את הכלים האלה, אין לה את היכולת הזו, אין לה את הסמכות הזו

נאור שירי: לכן הקריאה ליחידה מיוחדת שתאגם

רונן צור: רגע, אנחנו במשרד הפנים לא מקלים ראש, וגם שר הפנים משה ארבל אפילו שלח פנייה לראש הממשלה, פנייה שנענתה באחת מהישיבות שהיו, שאנחנו בהחלט רואים באיום על מועמדים, גם אם הם מועמדים, ובוודאי לרשויות, כפגיעה משמעותית בהליך הדמוקרטי במדינת ישראל, ופגיעה אפילו בסמלי שלטון

רונן צור:  ומשכך אנחנו חושבים שיש מעורבות גם של השב"כ, ואני שמח שהוא בהחלט נכנס לכך יחד עם המשטרה, כדי לתת את המידעים

רונן צור:  אבל את החבילה האבטחתית, משרד הפנים אין לו את הכלים לתת אותה, וגם לא יכולים להיות לו את הכלים האלה

רונן צור:  אבל בכל מקרה, התקציב הוא לא סוגייה כאן, עד כמה שאני יודע

רונן צור:       עלתה פה איזושהי הערה על ידי חברת הכנסת רייטן, ביחס לאפשרות לדחיית הבחירות

רונן צור:  שוב, אנחנו כמשרד הפנים מופקדים על הניהול התקין של הבחירות

רונן צור:  אנחנו חושבים שלא צריך לדחות את הבחירות, אנחנו חושבים שההליך הדמוקרטי הזה הוא חשוב

רונן צור:  אבל יחד עם זאת, אנחנו באים ואומרים, אנחנו צריכים לוודא שההליך הדמוקרטי הוא הליך נקי ולא מזוהם

רונן צור:  ואם יבואו גופי החקירה השונים, זו יכולה להיות המשטרה, יכול להיות השב"כ, עם מידעים מספיק מבוססים שנעשו פעולות כאלה ואחרות, כמו לצורך העניין בוא נקרא לזה הסרת מועמדים או שכנוע מועמדים לא להגיש את המועמדות, ברגע שיהיה מידע כזה קונקרטי ומוצק, אנחנו בהחלט נשקול לעשות שימוש בסמכות שמוגנת לשר, ולדחות את הבחירות

רונן צור:  כי אנחנו צריכים שהבחירות יהיו נקיות, בוודאי אין כוונה לבטל אותן

רונן צור:  במקרים מאוד חריגים אנחנו נשקול לדחות אותן

רונן צור:       משרד הפנים נמצא לצד הרשויות המקומיות

רונן צור:  אנחנו מכירים את המצוקה

רונן צור:  אני חושב אדוני היו"ר שאפילו אתה מכיר אותה ברמה האישית מהתקופה הקודמת שלך בטובא

רונן צור:  המציאות היא באמת מציאות קשה

רונן צור:  אני יכול להגיד שגם אני ברמה האישית שלי, אומנם עברו הרבה מאוד שנים, כראש רשות גם אני חטפתי איום בעצמי ועם סכין על הצוואר וזה לא נעים לאף אחד

רונן צור:  הנושא של הבחירות, מן הסתם הוא מעלה את הכל על פני השטח, או מעצים את המצב הקשה בפשיעה, ואני נזהר בכוונה חבר הכנסת שירי

רונן צור:  אני לא מתבטא בחברה הערבית או לא בחברה הערבית

רונן צור:  אני מתבטא בדיוק מה שאתה מציין – בחברה הישראלית

רונן צור:  כי הבעיה הזו היא לא נכונה רק למגזר כזה או אחר, והיא לא תיעצר במגזר כזה או אחר, או בחברה כזו או אחרת

רונן צור:       אז אני בא ואומר, עוד פעם, משרד הפנים עושה ככל שהוא יכול

מירב בן ארי: כן, אבל עדיין יש בעיה אמיתית בחברה הערבית, ומה לעשות, בסוף בחברה הערבית כל יום, כל יום קמים לבוקר, ואחד או שני אנשים נרצחים

צביקה פוגל: אבל זה לא הדיון עכשיו

צביקה פוגל:  באמת, מירב

מירב בן ארי: אבל זה כן הדיון, כי זה לא מנותק מהפשיעה

צביקה פוגל: זה לא הדיון, את לא תחליטי בשבילי מה הדיון

מירב בן ארי: לא אמרתי, אבל זה לא מנותק

צביקה פוגל: זימנו דיון על מניעת מעורבות ארגוני פשיעה בבחירות המוניציפליות

צביקה פוגל:  לא בערבים, לא בשום דבר

צביקה פוגל:  בבחירות המוניציפליות, בדיוק בגישה של נאור

מירב בן ארי: בגלל זה יש פה גם כל כך הרבה חברי כנסת מהקואליציה, בגלל שזה מתעסק ברשויות

מירב בן ארי:  לא סתם יש פה כל כך הרבה חברי כנסת מהמגזר הערבי, כי יש בעיה אמיתית

צביקה פוגל: תודה רבה

צביקה פוגל:  אתה תהיה מוכן גם להמשיך לענות פה לשאלות אם יהיו כאלה

צביקה פוגל:  שי, משרד האוצר, אתה רוצה להגיד משהו על האירוע?      

שי פנחס: אני אגיד

שי פנחס:  שי פנחס, משרד האוצר, אגף החשב הכללי

שי פנחס:  לנו אין תפקיד ניהולי ביצועי רגולטורי בסיפור של הבחירות ברשויות המקומיות

צביקה פוגל: הגיעו אליכם איזשהן דרישות לנושא של אבטחה?      

שי פנחס: לנו ככל שאני יודע, לא

מירב בן ארי: אתה בכלל החשב הכללי, אתה לא קשור לדיון

שי פנחס: נכון, השאלה פה היא לא תקציבית

צביקה פוגל: אוקיי

צביקה פוגל:  ניצב יגאל בן שלום, ראש אח"מ שקצת תקופה מסוימת נעדר לנו, טיפל בעצמו, חזר בכוחות מחודשים

צביקה פוגל:  אתה תנהל את כל הקבוצה שיושבת שם איתך, המכובדת של תתי ניצבים וקצינים אחרים

צביקה פוגל:  בבקשה

סילבן שלום: כן, תודה אדוני היו"ר

סילבן שלום:  אנחנו נחלק את זה לשניים

סילבן שלום:  אני אתן קצת פתיחה, ובעניין האבטחה אני אשאיר את זה לסגן ראש אג"מ, שהם אמונים על האבטחה ועל המרכיבים שלה, ועל המדרגים שבה, שייתן את הנושאים

סילבן שלום:       כמה דברים ככה שעלו ואני רוצה להתייחס אליהם, מהכללי אל הפרט, מה אנחנו עומדים לעשות או מה אנחנו כבר עושים

סילבן שלום:  אז קודם כל יש מספר סיבות, והן לא מעטות, למה הבחירות הן כל כך אמוציונליות, הבחירות לרשויות המקומיות

סילבן שלום:  זה מלווה לא רק בסיבות על רקע הבחירות, יש להרבה מאוד מועמדים, או כאלה שכבר ראשי ערים, סכסוכים אחרים גם

סילבן שלום:  לאו דווקא, זה מתערבב

סילבן שלום:  זה מתערבב בזה, וביחד זה יוצר וקטורים עצומים של אלימות

סילבן שלום:  זה דבר אחד

סילבן שלום:       דבר שני, צריך להבין שבתוך המגזר יש כפרים מסוימים שיש חמולות שולטות, וברגע שחמולה יורדת מהכיסא, החמולה השנייה תופסת והחמולה שירדה מהכיסא היא מנושלת מכל נכסיה, וזה גורם להרבה מאוד מריבות וסכסוכים שהם מתמשכים מבחירות לבחירות, באמצע, וזה לא נרגע

צביקה פוגל: סליחה שאני מפריע לך, אתה מציין פה שני סוגים של איום

צביקה פוגל:  אחד שהוא איום פנימי עקב סכסוך בתוך הכפר, ואחד מעורבות של גורמים חיצוניים בתוך הבחירות

סילבן שלום: כן, תכף אני אגע גם בארגוני פשיעה

סילבן שלום:  בחלק מהמקומות זה סכסוכים פנימיים חמולתיים, ובחלק מהמקומות זה ארגוני פשיעה שמנסים להשתלט דרך העירייה, דרך לשים אנשי קש בתוך העירייה ולהשתלט על מכרזים, ולהשתלט על כמויות עצומות של כספים שמוזרמים על ידי המדינה לטובת הרשויות, או הרשויות עצמן שיש להן כספים שלהן להתנהלות של עצמן

סילבן שלום:  זה נוגע במכרזים פנימיים, כמו תברואה, וזה נוגע גם לתשתיות מדינה

סילבן שלום:  ראינו את זה בצפון, אפרופו עשינו או לא עשינו, אז ארגון פשיעה אחד הורדנו אותו והוא בכלא, מאוד דומיננטי בצפון, אני לא אגיד את שמו

סילבן שלום:  וכולל ראש עירייה שלא מזמן נעצר והוגש נגדו גם כתב אישום

מירב בן ארי: כן, גם

מירב בן ארי:  אותה חבורה של רמי

סילבן שלום: אני לא אומר את השמות, אני רק מציין את העובדות האלה

מירב בן ארי: הוא נעצר, ויודעים שהוא מרמי

מירב בן ארי:  זה בסדר יגאל, יש דברים שפורסמו

סילבן שלום: הכל בסדר, אני לא מציין שמות מבחינתי

סילבן שלום:  אם אני יורד קצת עם ארגוני הפשיעה לאמצע, לאזור אום אל פאחם, נעצרו שם לא מעט אנשים, כולל ראשי ארגוני פשיעה, זה יצר ואקום

סילבן שלום:  ובוואקום הזה אין ואקום, זה מאות חברים באותם ארגונים שממשיכים לעשות את העבודה וביתר שאת, מנסים להוכיח את עצמם כלפי הנאמנות שלהם לראשי הארגונים

סילבן שלום:  ולכן זה לא כמו בארגוני פשיעה במגזר היהודי

סילבן שלום:  במגזר היהודי הורדנו ארגוני פשיעה, שמנו אותם בכלא ונגמר האירוע

סילבן שלום:  פה, יש לזה המשכיות, דור ממשיך

סילבן שלום:  זה ארגונים של מאות אנשים

סילבן שלום:  הכנסנו את הראשים, אז המבצעים רוצים להיות ראשיים והם מתחילים גם לבצע, ואנחנו כל הזמן במרדף הזה, ואני רוצה להגיד פה – 70% ממשטרת ישראל עוסקת בפשיעה במגזר

סילבן שלום:  ויותר מזה, להב על כל יחידותיה, יותר מ-80% מעשייה בלהב היא במגזר, בכל הפרמטרים

סילבן שלום:  גם ארגוני פשיעה וגם שחיתות ציבורית

סילבן שלום:       כך שכל משטרת ישראל, או רוב משטרת ישראל, עסוקה בזה

סילבן שלום:  אנחנו לא מצליחים יותר או פחות ממה שעשינו בעבר, אבל כן יש הצלחות והרבה מאוד סיכולים

סילבן שלום:  יש הרבה מאוד אירועים וזה נכון, ואנחנו לא מצליחים להשתלט על הכל, אבל כן אנחנו עושים את הכל כדי לסכל

סילבן שלום:  יש הרבה מאוד סיכולים שאתם לא יודעים עליהם, שאנחנו מבצעים אותם ביומיום כל היום על ידי יחידות מיוחדות, וזה בעניין הזה, את זה אני אשאיר בצד

סילבן שלום:  אני עכשיו צולל רגע לתוך הבחירות

סילבן שלום:       יש איומים פיזיים, יש איומים ברשתות, יש איומים דרך צד שלישי בכלל שאתם לא יודעים, שאנחנו מקבלים על זה מידע

סילבן שלום:  וגם חשוב להבין, לא כל מידע שמתקבל הוא מאומת

סילבן שלום:  יש הרבה מידע שנכנס שזה הלך רוח

סילבן שלום:  כמו שדיברו פה החברי כנסת ובצדק, יש דיבורים על זה שלא נתן להוא, וההוא שלא הבטיח לו קרקע להוא, ולא יישם את זה

סילבן שלום:  אז ההלך רוח יוצר מידע שיוצר אווירה שהיא לא טובה, ובדגש על הבחירות

סילבן שלום:  ככל שאנחנו מתקרבים למועד הבחירות, יש אסקלציה והיא תלך ותגבר

עמית הלוי: עצרתם על איומים ברשתות? ניטרתם ועצרתם?      

סילבן שלום: כמו שאתה יודע יש לנו בעיה קצת עם הרשתות, ואני רוצה פה להתייחס רגע ברשותך במילה אחת לדבר הזה

סילבן שלום:  תראו, משטרת ישראל יודעת לאסוף מודיעין יומינט של אנשים

סילבן שלום:  כשלוקחים לך את הכלים הטכנולוגיים, אתה בבעיה מאוד קשה

סילבן שלום:  זה לכבול לי את הידיים, את הרגליים, לעצום לי עין אחת ולשים לי משקולות של טון וחצי על הרגל ולהגיד לי תעבוד ותביא תוצאות

מירב בן ארי: זה רק בגלל ועדת החקירה הזאת זה נלקח מהם

עמית הלוי: מירב אין שום משקולת על הרשתות

צביקה פוגל: חבריי חברי הכנסת, אתם רוצים לשמוע את יגאל או שאתם רוצים לשמוע את עצמכם? דיי, תנו לו לדבר

נאור שירי: אתה יכול לחזור בבקשה על מה שאמרת בהסבר? כי אני לא הבנתי

סילבן שלום: הנוסחה אומרת – מניעה, סיכול ופיענוח, בסדר? אני לא רוצה לפענח, לא רוצה להגיע למצב שאני צריך לפענח את הרצח

סילבן שלום:  אני רוצה למנוע אותו ולסכל אותו

סילבן שלום:  איך עושים את זה? שתי דרכים לפחות – פעם אחת בקטע של המודיעין היומינטי והטכנולוגי

סילבן שלום:  לא מכיר בכל העולם אפשרות אחרת, ככה עובדים

נאור שירי: רגע, מה קרה עם הטכנולוגי? אנושי הבנתי

נאור שירי:  מה זה טכנולוגי?      

סילבן שלום: טכנולוגי זה אמצעים טכנולוגיים

נאור שירי: שמה? לא קיים במשטרה?      

מירב בן ארי: קיים ונלקח

סילבן שלום: אני לא רוצה לפתוח את זה פה

סילבן שלום:  ככל שעולה ברשתות, לא משנה של מי ולא משנה באיזה מגזר, איום, מנטרים אותו ומטפלים בו

סילבן שלום:  לפעמים אנחנו עושים את זה באזהרה טלפונית, מזהירים את האנשים, ולפעמים מזמנים אותם וחוקרים אותם

סילבן שלום:  לא כל דבר כזה נגמר במעצר וכלא וכתבי אישום

סילבן שלום:  לפעמים בן אדם עשה טעות, נבהל מעצמו, מהאיום של עצמו, מצטער, סלחו לי

חמד עמאר: כמה מקרי איום היו עד עכשיו לגבי הבחירות האלה?      

סילבן שלום: יש לנו סך הכל כרגע, אני יכול להגיד לך על תיקים

סילבן שלום:  איומים היו לנו 29, בין פיזיים ובין לא פיזיים

חמד עמאר: דרך הרשתות אני מתכוון

סילבן שלום: הרשתות אין לי את החלוקה, אבל מבחינת איומים בכללי, זה בתוך זה, 29

חמד עמאר: לראשי רשויות או גם מועמדים?      

סילבן שלום: לראשי רשויות

סילבן שלום:  עכשיו, לא כל דבר אנחנו יודעים

סילבן שלום:  לפעמים כמו שנאמר פה, אנשים אוימו ולא מדווחים על זה בכלל

סילבן שלום:  לא מדווחים

סילבן שלום:  לא רוצים להסתבך עוד יותר ולא מדווחים, וזו אחת הרעות החולות

סילבן שלום:  שיתוף פעולה הוא בסיס

סילבן שלום:  הוא בסיס לפיענוח תיק רצח, הוא בסיס למניעה ולסיכול

סילבן שלום:  זה יכול להיות שיתוף פעולה מודיעיני, וזה יכול להיות שיתוף פעולה בעדות

סילבן שלום:  אי אפשר להכניס לכלא, שתבינו, אי אפשר לפענח תיק רצח ולהעמיד אנשים לדין בלי ראיות, וראיות זה עדויות

סילבן שלום:  אי אפשר לעשות את זה

סילבן שלום:  ואני כמעט 35 שנה במקצוע הזה, רק בזה

סילבן שלום:  ואלפי אירועים חקרתי

סילבן שלום:  אני אומר לכם, אי אפשר בלי זה, אי אפשר, צריך שיתוף פעולה

סילבן שלום:       אז נכון, לפעמים זה מסבך עוד יותר את האירוע

סילבן שלום:  אני מכיר את כל זה, ואותו אחד שהופך להיות עד הוא הופך להיות מאוים

סילבן שלום:  לא הוא, כל החמולה שלו הופכת להיות מאוימת

סילבן שלום:  אני מבין את הרתיעה, כי הוא לא מסבך את עצמו, זה לא כמו במגזר היהודי, הוא מסבך את כל החמולה, ולכן הפגיעות האלה

סילבן שלום:  זה חלק מהעניין

סילבן שלום:       לגבי הבחירות אמרתי יש אסקלציה ככל שאנחנו מתקרבים אליהן, וזה לא רק במגזר הערבי, זה גם במגזר היהודי, אם כי במינונים יותר נמוכים ופחות אלימים

סילבן שלום:  אבל יש את זה גם במגזר היהודי, בעיקר בנושא טוהר בחירות

סילבן שלום:  אבל אנחנו מחויבים כמשטרת ישראל לאפשר ולשמור על ההליך הדמוקרטי, ואם זה אומר שאנחנו נצטרך לעשות עוד חקירות, ולפתוח עוד תיקים ולזמן עוד אנשים, אנחנו עושים את זה ונעשה את זה, ואנחנו עוד נאסוף מודיעין

סילבן שלום:  תכף אני אגע במה אנחנו עושים תכלס

סילבן שלום:       שבוע שעבר או לפני שבועיים, אני ביוזמתי קיימתי דיון בנושא הבחירות האלה לרשויות המקומית, ובדגש על המגזר

סילבן שלום:  למה? בגלל כל האירועים הקשים שמתרחשים

עאידה תומא סלימאן: אולי תחליף ל-'האוכלוסייה הערבית'?      

סילבן שלום: אוכלוסייה

עאידה תומא סלימאן: חברה/אוכלוסייה

עאידה תומא סלימאן:  מגזר זה אחרי שגוזרים אותו ממשהו

סילבן שלום: מסכים

סילבן שלום:  הקמנו צוות, ובצוות הזה זימנתי את כל העולם ואחותו מה שנקרא

סילבן שלום:  היו מהמל"ל, היו מהשב"כ

סילבן שלום:  אני עשיתי את הצוות הזה עם האנשים שלנו, גם עם האבטחה, ובסופו של דבר סיכמנו להקים דסק אחד משותף, שיישב במשטרת ישראל, אנחנו נוביל אותו

סילבן שלום:  יישבו שם גם השב"כ, יישבו שם גם אנשי המל"ל חברים בו

סילבן שלום:  כל התמונה בכללותה תהיה על השולחן, ומתוך התמונה הכוללת הזאת ייצאו לפעולה כזאת או אחרת היחידות המבצעיות, וייטפלו בכל מי שאנחנו חושבים שהוא עובר עבירה, או עומד לעבור עבירה כלפי איש ציבור כזה או אחר

סילבן שלום:  וכל איש ציבור שמרגיש מאוים, אני מבקש ופונה אליכם שוב פעם, תפנו אלינו, בין אם במודיעין ובין אם בגלוי, ואנחנו נטפל בזה

אפרת רייטן: אבל איך אפשר להבטיח לבן אדם כזה שהחיים שלו לא יהיו בסכנה עכשיו הרבה יותר גבוהה, ברגע שהוא בא

אפרת רייטן:  אתה יודע, אנחנו נמצאים בסיטואציה ובנסיבות שבהן אנשים שרק מתקרבים למשטרה או רק עושים דברים כאלה, ודמם בראשם

סילבן שלום: תראי, לא הכל משטרה, בסדר? יש דברים גם שאחרים צריכים לעשות

סילבן שלום:  אני אוכף אכיפה פלילית

סילבן שלום:  התפקיד שלי הוא לא לחנך עכשיו את כל העולם ולא להחליף משרד ממשלתי אחר

אפרת רייטן: לא בלחנך, בלתת להם את התחושה ואת הידיעה שלא יאונה להם שום דבר רע אם הם יבואו להתלונן

אפרת רייטן:  הרי אמרת בצדק, אנשים לא פונים להתלונן מפחד

סילבן שלום: יש מדרג של איך אנחנו עושים את זה, וברמות האבטחה אני אתן עוד מעט לסגן ראש אג"מ להתייחס לזה, איך אנחנו עושים את זה בדיוק

סילבן שלום:  הצוות הזה קיבל שלוש מטרות עיקריות

סילבן שלום:  אחד, לעשות את תמונת המודיעין הכוללת את כל הארגונים, את כולם, לא רק אותנו, גם את השב"כ

סילבן שלום:  חלק מהעניין זה הפיענוח הזה שדיברתם עליו שקרה, והניסיון רצח הזה של המועמד

סילבן שלום:  זה שיתוף פעולה בינינו, עשינו את זה ביחד, לא רק השב"כ עשה את זה, אלא זה עבודה משותפת

סילבן שלום:  פעם שנייה, זה לסמן את המקומות המועדים לפורענות, לסמן לפי כמה פרמטרים שקבענו אותם

סילבן שלום:  בין אם פעילות אלימה פיזית, ובין אם מידע שמתקבל

סילבן שלום:  כל מיני פרמטרים שגיבשנו

סילבן שלום:  להצביע על סכסוכים ספציפיים שאנחנו צריכים עליהם ליפול בכל הכוח כדי לרדד אותם, ודבר אחרון, זה להוציא את זה לפעולה

סילבן שלום:  שזה לא יישאר רק ברמה של מידע או ידיעה, וכולם מחויבים פעם בשבוע, יושבים כולם, מתכנסים, עושים דיון, אומרים מה היה ולאן אנחנו הולכים

סילבן שלום:  בין לבין כל מה שנכנס, מטפלים

סילבן שלום:  לא מחכים לאותו מפגש

סילבן שלום:       המדרגים, קבענו את זה מצהוב לאדום, באמצע זה גם הכתום

סילבן שלום:  מרבית האירועים חונים בצהוב, אבל יש לא מעט אירועים שחונים באדום, שזה האירועים הקשים ששם אנחנו צריכים לשים את הדגש על האבטחה וכל השאר

צביקה פוגל: אל מול כל אחד מהמדרגים האלה, יש היום תוכנית מתגלגלת מה-10 לספטמבר עד ה-1 לנובמבר?      

סילבן שלום: לצערי, מדובר בהרבה מאוד מקומות, בעיקר בצפון, חוף ודרום

סילבן שלום:  אלה שלושת המחוזות הפרטו, נקרא לזה ככה, הכבדים, כאשר המוביל זה צפון

סילבן שלום:  וזה תופס הרבה מאוד כפרים והרבה מאוד אזורים, ופילחנו את זה, איפה זה הכי משמעותי לפי הפרמטרים ואיפה לא, ואי אפשר לשים הכל על הכל, זה לא יילך, זה פשוט לא יילך

סילבן שלום:  אנחנו צריכים להיות מספיק מיומנים, בשביל זה הדסק הזה, כדי לבחון איפה כן לשים את שתי הידיים

צביקה פוגל: לא, כי אמרת בצדק, שככל שנתקרב למועד הבחירות תהיה החמרה במצב

סילבן שלום: זאת ההערכה

צביקה פוגל: בסדר, על בסיס ההערכה הזאת בונים תוכניות, אין מה לעשות בסופו של דבר, ככה זה נבנה

צביקה פוגל:  אל מול ההערכה הזאת שיש לכם, אל מול המדרג שיש לכם, קבעתם סדר עדיפויות על איפה הנוכחות תהיה יותר גדולה? איפה תעשו את מה שצריך יותר בתוכנית מסודרת?      

סילבן שלום: כל מה שהדסק הזה מוציא עובר לפעולה לשטח ליחידות

סילבן שלום:  כלומר, אם אני יודע שבמקום מסוים הוא מועד לפורענות ביתר שאת ממקום אחר, אז שם יושם דגש, היחידה הטריטוריאלית תשים דגש ותצטרך לפעול ולאתר את האיום הזה

חמד עמאר: מבחינת כוח אדם יש לכם את היכולת לכסות כל מה שדיברת?      

סילבן שלום: לא

סילבן שלום:  להילחם בפשיעה אין מספיק כוח אדם ואפילו לא מתקרב לזה

סילבן שלום:  צריך להשליש את המשטרה כדי להתמודד עם מה שיש

אחמד טיבי: כמה סכסוכים פתוחים יש בחברה הערבית בכללי?      

סילבן שלום: סך הכל יש לנו 200 סכסוכים, מתוכם מדממים 29, צמצמנו את זה ל-26, שיש בהם רצח גם

סילבן שלום:  זה ממופה, אנחנו יודעים איזה סכסוכים יש, חלקם קשורים לארגוני פשיעה, חלקם סכסוכים חמולתיים, לאו דווקא ארגון פשיעה

סילבן שלום:  לא כל עבריין הוא מוגדר ארגון פשיעה

אחמד טיבי: לפי יוזמות אברהם, 3/4 מעשי הרצח קשורים בארגוני פשיעה

אחמד טיבי:  זה נכון מבחינתכם?      

סילבן שלום: לא, לא נכון

סילבן שלום:  זה חונה ב-70% מהאירועים, הם מסכסוכים

סילבן שלום:  חלקם ארגוני פשיעה, לא כולם

חמד עמאר: אנחנו היום מעבר לארגוני פשיעה, היום תתי ארגונים, כל ארבעה-חמישה-שישה-עשרה עושים ארגון לבד

חמד עמאר:  אני חי את המצב

סילבן שלום: אני מסכים איתך

סילבן שלום:  ברגע שראש הארגון בכלא, כל אחד רוצה להוכיח את עצמו

חמד עמאר: כן, תתי ארגונים היום, זה הרבה תתי ארגונים

עאידה תומא סלימאן: סליחה, ה-70% הם מה ממקרי הרצח?      

סילבן שלום: עקב סכסוכים

סילבן שלום:  המניע הוא סכסוכים

סילבן שלום:  לא ארגוני פשיעה, לא כל סכסוך הוא ארגון פשיעה

עאידה תומא סלימאן: אני יודעת, אבל אני חושבת שזה לא אמיתי

עאידה תומא סלימאן:  אני לא חושבת שזה נכון, אני חושבת שהרוב מעורבים

סילבן שלום: הם מעורבים, אבל הם לא מוגדרים ארגון פשיעה

אחמד טיבי: אגב, גם חייל זוטר שהולך ורוצח, מבצע משימה בסכסוך צדדי, לא בין ראשי ארגוני פשיעה, הוא נשכר

אחמד טיבי:  כשהוא נשכר הוא חייל בארגון פשע

צביקה פוגל: כן דרור

נצ"מ דרור אסרף: אנחנו חייבים להבין את הטרמינולוגיה, במיוחד אני מדבר אליך חבר הכנסת

צביקה פוגל: תת ניצב דרור אסרף, ראש חטיבת מודיעין

נצ"מ דרור אסרף: חייבים להבין שהשפה שלנו בארגוני פשיעה והשפה שלכם בארגוני פשיעה, זה שני דברים שונים

נצ"מ דרור אסרף:  אצלנו קטגוריה של ארגון פשיעה, צריכה לעמוד בתבחין מאוד ברור על פי חוק

נצ"מ דרור אסרף:  זה צריך להיות מבנה, מנהיג, רובד

אחמד טיבי: יש חוק, זה הגדרה של החוק

אחמד טיבי:  אנחנו מדברים על משהו אחר, אתה צדקת

נצ"מ דרור אסרף: אתם מדברים שבעצם כל קבוצה של אנשים זה ארגון פשיעה, זה לא

עאידה תומא סלימאן: לא, לא, אני לא אומרת את זה לא

עאידה תומא סלימאן:  לא

עאידה תומא סלימאן:  רק להבהיר, אני התכוונתי בדיוק לטרמינולוגיה שלך

סילבן שלום: אני מסכים איתך שהאזרח שחווה את זה, כל עבריין מבחינתו זה כנופייה

נצ"מ דרור אסרף: כן, כן, דרך אגב זה לא משנה לאף אחד

נצ"מ דרור אסרף:  אנחנו מדברים על גל פשיעה מאוד מאוד מהותי בחברה הערבית, שהוא מתגבר ומתגבר, ויש לו כמה הסברים

נצ"מ דרור אסרף:  אבל לגבי העניין של הסכסוכים עצמם, מה ששאלתם את ראש אח"מ, אז אני אומר את זה בצורה מאוד ברורה

נצ"מ דרור אסרף:  מתוך כל כמות הסכסוכים, 70% הם סכסוכים "רגילים"

נצ"מ דרור אסרף:  סכסוכי שכנים, מאבקים בין שניים-שלושה אנשים, קרקעות, חנה לי, לא חנה לי, לקח לי שרשרת, לא לקח לי שרשרת

מירב בן ארי: רק יש הבדל בין סכסוך שכנים במגזר היהודי, לסכסוך שכנים במגזר הערבי

צביקה פוגל: בואו, אנחנו חורגים ממה שרצינו לדון והזמן הולך ומתקצר

צביקה פוגל:  אני מבין את הצורך של האנשים להבין קצת יותר, אני לא בטוח שזה הדבר שנכון כרגע להתמקד בו

צביקה פוגל:  נאור רצית לשאול שאלה, כן

נאור שירי: אנחנו מדברים על איומים וחדירה של גורמים עברייניים לרשויות המקומיות, אני רוצה לשאול האם יש מידע על גורמים עבריינים שמועמדים לרשויות המקומיות? זאת אומרת משתלבים כנבחרי ציבור, מריצים רשימות ומשתלבים ככה בעולם הציבורי, והשלטון המקומי במדינת ישראל

סילבן שלום: כרגע לא ידוע לנו על מישהו, אבל כן ידוע לנו שהשתלטות על עמדות מפתח בתוך הרשויות זה קיים

נאור שירי: ושאלה רק כדי להבהיר בתשובה כן או לא בבקשה, האם יש היום בעיה במשטרה או קושי מסוים בשימוש בכלים טכנולוגיים למניעת פשיעה בחברה הישראלית?      

סילבן שלום: בכל החברה, כן

חמד עמאר: הוא אמר את זה בצורה ברורה

עמית הלוי: אני אמרתי שאין בעיה בניטור רשתות, זה שני דברים שונים

עמית הלוי:  שאלתי אותו והוא אמר שאין בעיה בניטור רשתות

צביקה פוגל: חברים, התשובה של ראש אח"מ הייתה תשובה ברורה

צביקה פוגל:  בואו נתקדם בבקשה, כי לא נשאר לנו עוד הרבה

צביקה פוגל:  אני עוד שמונה דקות חייב לעוף מפה

עמית הלוי: כיוון שאתה אמרת פה וטוב שאמרת, שהיחס בין ארגוני פשיעה לבין סכסוכים, אומר 70% מהאירועים האלו הם לא תוצאה בהכרח של ארגוני פשיעה של אותם שישה-שבעה ארגוני פשיעה, אלא של סכסוכי חמולות וותיקים, סכסוכי שכנים

עמית הלוי:  אז אני חוזר שוב על השאלה שלפי מה ששמעתי ממך, זה בעצם מפתח, ולדעתי כדאי להשקיע בזה מחשבה, איך אנחנו יוצרים בחוסר שיתוף הפעולה כמו שאמרת כאן, ואין שיתוף פעולה, צריך לומר את זה

עמית הלוי:  אין שיתוף פעולה של החמולות, גם שהן מסתכסכות אחת עם השנייה כמו שתיארת פה, זה רוב הנרצחים

עמית הלוי:  כלומר, אומר פה ראש אח"מ, רוב הנרצחים בחברה הערבית היא על סכסוכים חברתיים פנימיים, ואין שיתופי פעולה מול המשטרה

עמית הלוי:       ואני שואל, איך אפשר ליצור מנגנונים, אני אומר את זה כיוון שראיתי את זה באופן ישיר בלעדיך בטירה בדיוק

עמית הלוי:  יודעים בדיוק מה הסכסוך

עמית הלוי:  איך יוצרים מנגנונים שיאפשרו שיתוף פעולה?      

צביקה פוגל: בוא, השאלה שלך כל כך ארוכה שאני לא בטוח שיש לנו תשובה אליה

צביקה פוגל:  יגאל, בואו נתקדם

צביקה פוגל:  נחמני, בבקשה

תנ"צ שמעון נחמני: צהריים טובים, שלום לכולם

צביקה פוגל: תת ניצב שמעון נחמני

תנ"צ שמעון נחמני: אני סגן ראש אגף המבצעים, אני אמון, למעשה אני גם יו"ר הוועדה שדנה בנושא המאוימים עם הערכות מצב איטיות, שבהן אנחנו מקיפים מקצה לקצה את כלל המאוימים, בדגש לעובדי ציבור, קטגוריה א', כולל חברי הכנסת מי מביניהם שגם באותה קטגוריה לדיון

תנ"צ שמעון נחמני:  ואני אשיב על הפרק של המאוימים, ולאחר מכן על המוכנות לשאלה שנשאלה פה, מוכנות משטרת ישראל לבחירות, ששם מנהלת רחבה שעוסקת בשיתוף עם משרד הפנים, ועד כה הדברים נעים היטב

תנ"צ שמעון נחמני:  אנחנו גם בשבוע הבא נפגשים לגשר על מספר נושאים להשלמת היערכות

תנ"צ שמעון נחמני:       בסוגיית המאוימים, חשוב לי לציין כפי שהוצג פה גם בהיבט של הנתונים, כיום יש בערך 12 ראשי רשויות שמקבלים סל אבטחה מלא, בהגדרה רמה 6 מלא, שזה אומר משרד הפנים משלים את האבטחה הצמודה, שיש לה מרכיבים לא פשוטים

תנ"צ שמעון נחמני:  רק לסבר את האוזן, זה בעלות חודשית של 180 אלף שקל כמעט בכל המרכיבים מסביב

תנ"צ שמעון נחמני:  לאדם, למאוים, שזה זקיף, שזה מערכי אבטחה שוטף

אפרת רייטן: גם הם נפגעים

אפרת רייטן:  אנחנו מכירים את המקרה לצערנו

תנ"צ שמעון נחמני: צריך להסתכל על המניעים בתוך המקרה, זה לא

מירב בן ארי: גם הסיורים של המשטרה?      

תנ"צ שמעון נחמני: לא, לא, לא

תנ"צ שמעון נחמני:  ההיערכות המשטרתית, וחשוב לי לציין אותה, היא נעשית באותה חליפה במענה הכולל לתוך אותה הגדרה של תיק מאוים, עם מענה רציף, כולל חיבור למערכות המשטרה במוקד, כולל חיבור לכלל הפעולות המשטרתיות המתבקשות, סיורי ניידת - - - של חבלן ועוד, כדי לייצר אבטחה מלאה

תנ"צ שמעון נחמני:       מעבר לזה, כיום יש שמונה מועמדים, או מי שהגיש מועמדות לבחירות, והוא לא משויך, הוא לא עובד ציבור בקטגוריה, והוא לא משויך

תנ"צ שמעון נחמני:  הוא אזרח לכל דבר, הוא נכנס איך שאומרים לשחק במגרש, והוא מאוים והוא לא זוכה לאבטחה משלימה

תנ"צ שמעון נחמני:  הוא מקבל את האבטחה עד רמה של 4, אבל הוא לא מקבל את האבטחה המשלימה מ-4 ל-6, אם והוא נדרש מאבטח

תנ"צ שמעון נחמני:  ולכן הסוגייה הזו היא סוגייה פתוחה שאנחנו נצטרך לתת עליה את הדעת בהיבט של המאוימים

תנ"צ שמעון נחמני:  אותו כנ"ל גם לראש עיר או לנבחר ציבור שנבחר לראש העיר, ובשבועיים עד שהוא יעביר את המקל או יקבל את המקל, עדיין אין לו כיסוי לאבטחה אם הוא בתוך הקטגוריה של המאוים, שגם את זה אנחנו נצטרך להסדיר

חמד עמאר: איזה סוג איום אנחנו מדברים כשאנחנו מדברים על שמונה מועמדים? זה ארגוני פשע, או מאוים בגלל שהוא מועמד נגד חמולה אחרת?      

תנ"צ שמעון נחמני: לא, זה יותר לעולם של הסכסוכים - - -      

חמד עמאר: שמונה אנחנו יכולים לדעת כל אחד ואחד מה סיבת האיום שלו

תנ"צ שמעון נחמני: יש לנו, אני לא עכשיו אתחיל לפתוח, אני רק רוצה לומר, אנחנו מנתחים את הכל ואנחנו יכולים לומר שיש גם וגם, ובתוך זה אנחנו מנהלים את ההערכת מצב שהיא למעשה אמורה לתת מענה

תנ"צ שמעון נחמני:  חלק מהדברים אני חייב לי לומר, גם לכם, שרוב רובם של השמונה, הם למעשה בתוך החברה הערבית, אבל אני חייב גם לומר לכם שרוב רובם משתפים פעולה, אותם מאוימים

תנ"צ שמעון נחמני:  אז אל תיקחו אותם למקום שלא משתפים פעולה

תנ"צ שמעון נחמני:  הם כן משתפים פעולה, הם מגיעים, הם מתייצבים, הם נותנים את סדר היום שלהם, את שגרת החיים

תנ"צ שמעון נחמני:  השוטר פוגש אותם, עושה העברה יומיומית ומתנהלים ברציפות של עדכוני משטרה

תנ"צ שמעון נחמני:  הם לא מודעים למצב, הם מתנהלים במצב ובחלקה גם אומרים, יש להם איזשהו משפט קבוע – ביי הוק וביי קוק אני אהיה פה, ואני אעמוד פה ואני אעשה את המשימות, השליחויות שלי, כדי למצות את מה שאני מאמין בו

תנ"צ שמעון נחמני:  והם לא נסוגים לאחור, ומה שאנחנו רואים נסוגים לאחור, יכול להיות שזה שיקולים אחרים ולא לקחת את זה למקום הזה

תנ"צ שמעון נחמני:       חשוב לי לציין, שבאותו מדרג של ה-4, אנחנו מוציאים את המענה הניתן, שזה מצלמות, סיורי ניידת, ואת מה שחסר כדי להשלים ל-6 למאבטח הצמוד, זה קורה

תנ"צ שמעון נחמני:  לכן, כשאנחנו רואים את המשטרה בתוך התהליך של האבטחה, אני יכול לומר לכם, אנחנו גם אתמול וגם ביום חמישי, וגם מוצאים את עצמנו מחר מקיימים הערכות מצב פרטניות

תנ"צ שמעון נחמני:  לא משהו במספרים כוללניים ולא איזה מספר כלשהו, אלא ברמה האישית יורדים לכל מאוים ומאוים, ומנתחים את השבוע הבא איך אנחנו רואים

תנ"צ שמעון נחמני:  נכון, האתגר המרכזי שלנו זה להסתכל עד ה-15 לנובמבר, הסיבוב השני לבחירות, איך אנחנו חוצים את זה, ולכן שבוע הבא אנחנו נפגשים אצל מנכ"ל - - -      

נאור שירי: אבל למה רק עד ה-15?      

תנ"צ שמעון נחמני: שנייה, לא, הוא יעבור אחרי זה לקטגוריה של עובד ציבור ואז אין לנו איתו שום בעיה

חמד עמאר: מועמד זה עד 4, הוא לא יכול לקבל 6 בשום מצב כי הוא לא איש ציבור

תנ"צ שמעון נחמני: אני מדבר רגע ברשותכם, חבר הכנסת עמאר, על הלא משויכים, על השמונה האלה שאנחנו צריכים לתת להם את המעטפת המלאה, ולכן אנחנו מייצרים

תנ"צ שמעון נחמני:  עובד ציבור, נבחר ציבור שעובד, הוא נכנס לקטגוריה ולא צריכה להיות איתו שום בעיה

תנ"צ שמעון נחמני:  הוא מקבל את החליפה המלאה ללא שום דבר יוצא מן הכלל

תנ"צ שמעון נחמני:  עכשיו תראו, יש אתגרים רבים בלאבטח בתוך החברה הערבית

תנ"צ שמעון נחמני:  אני אומר לכם את זה, גם לחברת אבטחה האתגר הוא גדול, שאיך הוא נטמע, עושה את הפעילות, וגם החשש הוא גדול בקרב המאבטחים

חמד עמאר: ראינו כבר רצח של מאבטח

תנ"צ שמעון נחמני: אני רוצה לומר שזהו אתגר, ולכן אנחנו מנסים לגשר כל הזמן על האתגר הזה ולא לוותר

תנ"צ שמעון נחמני:  אני יכול לומר שמשרד הפנים גם הכריז שהוא ייתן את התקציב המלא ככל שחברות האבטחה יהיו כמובן מידתיים במחירים

רונן צור: זה קורה עכשיו, צריך להגיד שהיה לנו מקרה רק בימים האחרונים, שחברת האבטחה הכפילה את המחיר

תנ"צ שמעון נחמני: לכן האתגר הזה הוא אתגר

תנ"צ שמעון נחמני:  עכשיו, אני באמת רוצה לומר לעניין הבחירות

תנ"צ שמעון נחמני:  הזכות לבחור והזכות להיבחר ושמירת יום הבחירות כסמל הדמוקרטי, הוא הקו המנחה אותנו ביום הבחירות

תנ"צ שמעון נחמני:  ולכן הנחה המפכ"ל להעמיד את מירב השוטרים ליום הזה, וגם לימים שיידרשו

תנ"צ שמעון נחמני:       אנחנו נערכים לאבטח בערך כ-4100 קלפיות ביום הבחירות, בערך ריכוזים, ועוד כ-11,000 קלפיות, שזה למעשה מעמיד אותנו ביום מאתגר

תנ"צ שמעון נחמני:  ישנם ערים שסומנו, לשאלה של חברת הכנסת שיצאה, באותו מדרג שהוגדר בעולם איסוף המודיעין, שאותו אנחנו מנתחים בצד האופרטיבי מבצעי, איך להעמיד את המערכים, ואיזה סוג כוח שיהיה ביום הבחירות כדי לא לאפשר לאף אחד לשבש ולו קלפי אחד, וזה אתגר לא פשוט

תנ"צ שמעון נחמני:  אתם מכירים את זה, זה היה לנו בשנים עברו בדרום, ואנחנו איפשהו שם הפסקנו, הארכנו, וזה היה מהלך מאוד מאתגר, וגם השנה אנחנו יודעים לומר שזה אתגר גדול עבורנו

תנ"צ שמעון נחמני:  התעקשנו לא להוציא קלפיות, לא לפגוע באזרח

תנ"צ שמעון נחמני:  עלו הרבה רעיונות להוציא קלפיות מחוץ ליישוב

תנ"צ שמעון נחמני:  האזרח יקבל את כל הזכות שלו לממש אותה בנקודה ובמקום

תנ"צ שמעון נחמני:  אנחנו נהיה שם, ואנחנו על פי הנחיית המפכ"ל נהיה שם לא חלשים, נהיה שם חזקים כדי לתת את המענה המירבי

תנ"צ שמעון נחמני:  ולכן הזכות הזו היא תישמר, ומפה אני גם רוצה לומר – רוב הרשויות משתפות איתנו פעולה

תנ"צ שמעון נחמני:  אז מה שצויר פה שחשש לא חשש ליום הבחירות, רוב הרשויות משתפות פעולה

תנ"צ שמעון נחמני:  אנחנו לא ראינו טריקת דלת לפנייה, ההפך, הרצון של כולם לנהל את זה בצורה תקינה

תנ"צ שמעון נחמני:  במקום שעולה החשש, עולם המודיעין יודע לכסות את זה ולתת לזה מענה

מירב בן ארי: אבל מה אתם צריכים? כאילו, המטרה של הדיון פה, כמו שאמרתי, מה צריך?      

תנ"צ שמעון נחמני: חבר הכנסת עמאר התייחס והגדיר את זה, אומנם משטרה חלשה, אני חייב רק להשיב לך, שאנחנו המשטרה של העם

תנ"צ שמעון נחמני:  וככל שהעם ונבחרי העם יבחרו להפוך את המשטרה לחזקה ויעשו אותה חזקה, אנחנו נהיה חזקים מעל כולם

תנ"צ שמעון נחמני:  יחד עם זאת, אין שום ארגון שמשטרת ישראל לא הכאיבה לו ולא תכאיב לו, כי אנחנו חזקים מעל הכל בכל המובנים

תנ"צ שמעון נחמני:  ברגעים אלו ובימים אלו, ראשי הארגונים מאחורי סורג ובריח, לא כי משטרת ישראל חששה לעשות את המהלך, כי משטרת ישראל שמה לה למשימה כבר מזה שנה שנייה לפרק את הארגונים

תנ"צ שמעון נחמני:  כפי שציין ראש אח"מ, זה לא אחד, זה מאות

תנ"צ שמעון נחמני:  כדי לפרק דבר כזה או להחליש אותו, זה עניין של מאמץ מתמשך

תנ"צ שמעון נחמני:  התמיכה העכשווית שלך, שלכם, היא נדרשת במשטרה, הרוח הגבית הזו היא שוברת שוויון למחר

תנ"צ שמעון נחמני:  תהיו שם עבורנו

חמד עמאר: אני חייב כי הוא התייחס, אני אומר לך, אין אחד שרוצה את המשטרה חזקה עם כל היכולת הטכנולוגית, היכולת המבצעית, שתעשה את העבודה בצורה הכי טובה כמו שאני רוצה

חמד עמאר:  אם אני התכוונתי שהמשטרה חלשה, אני לא התכוונתי לפגוע בכם

חמד עמאר:  אני התכוונתי להעצים את המצב שאנחנו נמצאים בו, את הפחד שאנשים חיים בו מארגוני הפשע

חמד עמאר:  זה כל הכוונה שלי

חמד עמאר:  אתם יודעים ומכירים אותי הרבה שנים, אני מאוד תומך במשטרה ורוצה משטרה מאוד חזקה

צביקה פוגל: חבר הכנסת חמד עמאר עמדתך הובהרה

צביקה פוגל:  יגאל עזרא, אתה רוצה להגיד משהו?      

תנ"צ יגאל עזרא: יגאל עזרא, סגן ראש אגף סי"ף

תנ"צ יגאל עזרא:  אני אומר שמעבר לשיח שנעשה פה והחשוב, אני חושב שהחברה הערבית היום שונה מהחברה הערבית לפני עשור, במידת שיתוף הפעולה והרצון שלה לשירותי משטרה

תנ"צ יגאל עזרא:  יש קשרים מצוינים של המשטרה עם ראשי הרשויות, מפכ"ל המשטרה נפגש בחודש שעבר עם ראשי הרשויות, בעוד שבועיים אנחנו עושים פגישה נוספת

תנ"צ יגאל עזרא:  הדברים שם נאמרים בצורה הכי קשה שיש והכי ישירה שיש, ואנחנו שם למען הציבור

תנ"צ יגאל עזרא:  אנחנו מקיימים גם קמפיין בחירות עם סרטונים שמדברים על האלימות בחברה הערבית ועל טוהר הבחירות, אנחנו מפיצים את זה ברשתות החברתיות, ואני חושב שזה המקום באמת לחזק את הפעילות המשטרתית גם בציר הזה של הרשתות החברתיות, למען הציבור

תנ"צ יגאל עזרא:  שנשקף באמת את העשייה האמיתית שלנו

תנ"צ יגאל עזרא:       בסך הכל, מעבר לאלימות, מעבר לפושעים שמפרים את הסדר ביומיום, יש אוכלוסייה חיובית שרוצה את שירותי המשטרה, ואנחנו שם כדי לתת לה אותם

צביקה פוגל: תודה רבה

אחמד טיבי: שיעור הפיענוחים בשנה הזאת, מישהו יכול לתת לי? בהשוואה לשנתיים הקודמות

סילבן שלום: נדמה לי בכללי זה עומד על 14%, בחברה זה עומד 11% כרגע

אחמד טיבי: לפני שנה ושנתיים זה היה 20-21%

סילבן שלום: צריך להבין משהו, יש כתב אישום שזה פיענוח

סילבן שלום:  בכתב אישום, יש כמה וכמה רוצחים

סילבן שלום:  הכנסנו קרוב ל-60 רוצחים בכתבי אישום הבודדים האלה

סילבן שלום:  זאת אומרת 60 רוצחים נכנסו לכלא

סילבן שלום:  אז אנחנו סופרים נכון כתב אישום כפיענוח, אבל בתוך הכתב אישום, זה הרי מנהלי משפט מול נאשם, ואם בכתב האישום יש שמונה אז זה שמונה

צביקה פוגל: ניצב יגאל בן שלום, שאלה אחרונה לפני שאנחנו, כבר חרגנו המון מהלוח זמנים ואני כבר מאחר לפגישה הבאה שהיא עם סמפכ"ל, חשובה מאוד בהחלט

צביקה פוגל:  מה אנחנו יכולים לעזור לך? אני כבר אומר שאנחנו ניפגש בפורום כזה או אחר, או מסווג או כל הוועדה, אני אנסה לארגן את זה למפגש עם הדסק המאוד מיוחד שארגנתם לקראת הבחירות

צביקה פוגל:  אבל מה אנחנו יכולים לעזור לכם?      

נאור שירי: לפטר את בן גביר

סילבן שלום: יש הרבה מאוד דברים, חלקם העלינו גם בפני צוות השרים, צוות הוועדה שהקים רוה"מ

סילבן שלום:  אנחנו מעלים שם את הדברים ויש אוזן קשבת לסייע

מירב בן ארי: איזה וועדה הקים רוה"מ?      

סילבן שלום: וועדת המשנה לחברה

מירב בן ארי: מ-2019?      

סילבן שלום: ושם עולים הדברים

סילבן שלום:  אבל מה שצריך, זה החקיקה לקדם אותה בכמה נושאים, כדי לסייע לנו לעבור מכשולים

סילבן שלום:  יש חקיקה, למשל החדירה הסמויה למחשב

סנ"צ גלעד בהט: אני לא יכול לפרט, אבל אני אומר בקצרה, מדובר על מספר חוקים שנותנים למשטרה סמכויות ויכולות להפעיל כלים טכנולוגיים

סנ"צ גלעד בהט:  זה שני דברים שונים, כן? סמכויות ויכולות להפעיל כלים טכנולוגיים, כדי לבצע את שלושת הפעילויות שדיברנו עליהן, זה סיכול, מניעה ואכיפה

נאור שירי: אז מי מונע את זה? למה אתם לא מביאים את זה לכנסת?      

אפרת רייטן: צריך לעבוד על זה עם משרד המשפטים

סנ"צ גלעד בהט: הגשנו הרבה בקשות, הדברים נידונים גם במשרד המשפטים, גם בסיוע המשרד לביטחון לאומי, וחלק מהדברים כבר מקודמים וחלק בתהליכים

צביקה פוגל: וחלק יגיעו לשולחן שלנו בוועדה שלנו, בואו נתקדם

צביקה פוגל:  כן, יגאל

סילבן שלום: זה מבחינת החקיקה

סילבן שלום:  מבחינת אמצעים טכנולוגיים, הגשנו בקשה, אני לא אפרט אותה פה זה לא המקום, אבל יש סריה של אמצעים טכנולוגיים שיעזרו לנו, גם במניעה ובסיכול, לא רק הרוגלות, יש הרבה מאוד דברים אחרים

חמד עמאר: המערכות האלה צריכות חקיקה או אתה יכול להכניס אותן בלי חקיקה?      

סילבן שלום: לא כולם צריכים חקיקה, יש דברים שיש לנו אישורים כבר לזה

עמית הלוי: מה שקורה עכשיו בלוד, עיר חכמה מה שנקרא

מירב בן ארי: לא קשור

מירב בן ארי:  עיר חכמה זה לוד ועכו - - - תאמין לי, למרות שאתה תמיד חושב שאתה יודע את הכל, תקשיב גם מידי פעם לאחרים

מירב בן ארי:  אין שום קשר לסייב סיטי, לא ללוד ולא לעכו

צביקה פוגל: דיי, בואו נעצור פה

מירב בן ארי: יש כאן בעיה עם הרוגלות וצריך לתת פתרון למשטרה, ולשחרר אותם מהחץ וקשת שהם תקועים איתה עכשיו

צביקה פוגל: בואו נתקדם, אנחנו תקועים חץ וקשת, בואו נצא מזה עכשיו

סילבן שלום: בסל הזה כמו שאמרתי, הגשנו את זה, אני לא אפרט, זה כלים מסווגים חלקם, ולכן לא נפרט אותם פה, וזה הדבר השני

סילבן שלום:  הדבר השלישי זה כוח אדם, אנחנו בבליץ של גיוס של כוח אדם

סילבן שלום:  אנחנו חסרים מאוד

סילבן שלום:  יש בריחה לא קטנה גם של חוקרים, גם של אנשי מז"פ, מכל כיוון

סילבן שלום:  אבל מצד שני אנחנו מגייסים המון, גייסנו רק החודש הזה 300 איש

סילבן שלום:  אבל זה הכשרה, להיות שוטר זה מקצוע, אי אפשר להחליף אחד באחד, לוקח זמן

סילבן שלום:  והדבר הרביעי זה גיבוי שלכם

סילבן שלום:  בלא גיבוי, המשטרה בלי האזרחים היא לא יכולה לתפקד

סילבן שלום:  רק משטרה חזקה בלי אזרחים אנחנו הופכים להיות מדינה אחרת

סילבן שלום:  אני לא רוצה את זה, גם אתה לא רוצה את זה

סילבן שלום:  אנחנו רוצים להיות חזקים, אבל ביחד עם האזרחים שיתנו לנו את הגב

סילבן שלום:  זה הבקשה האחרונה הרביעית

צביקה פוגל: מכובדיי, הפוטנציאל הכלכלי שטמון בכל הרשויות, לא רק ברשויות הערביות, גם ברשויות היהודיות

אחמד טיבי: או במכרזים של משרד הביטחון

צביקה פוגל: לא רק במכרזים של משרד הביטחון, גם במכרזים של משרד התחבורה

צביקה פוגל:  תאמינו לי, הייתי ראש רשות שם, אני מכיר את זה

צביקה פוגל:  הפוטנציאל הכלכלי שקיים שם הוא מוטיב שמוביל הרבה מאוד ארגונים לנסות להיכנס לתוך הדבר הזה

צביקה פוגל:  הוא מהווה מוקד לחץ אדיר על נבחרי ציבור ועל עובדי ציבור בכירים

צביקה פוגל:  זה הכיוון שאני מניח שגם המשטרה יודעת עכשיו להפנות את עיקר מאמציה, לשם צריך להסתכל, במיוחד לפני תקופת הבחירות

צביקה פוגל:       אני אומר לכם, אמרתי בהתחלה שאני לא רוצה לקשור את הדיון הזה בסך הכל הקרקע המדממת היום במספר הנרצחים במדינת ישראל, אבל אני אומר לכם שאם נדע להשתלט על חלק מהדברים האלה במהלך הבחירות המוניציפליות, אנחנו נדע לשים עוגן גם במלחמה הכוללת בדימום הלא נורמאלי הזה

צביקה פוגל:       תודה רבה לכל מה שהשתתף בדיון, ניפגש בשמחות